Aνεύρυσμα της κοιλιακής αορτής | Δρ. Άννα Κάτσακα Aggeia.com\n› Aνεύρυσμα της κοιλιακής αορτής\nΗ αορτή είναι η μεγαλύτερη αρτηρία του σώματος. Η μέση φυσιολογική διάμετρος της αορτής στο θώρακα (θωρακική αορτή) είναι μέχρι 28 mm, ενώ στην κοιλία (κοιλιακή αορτή) γύρω στα 20 mm. Η διάμετρος της κοιλιακής αορτής μπορεί να θεωρηθεί φυσιολογική από 14-30 mm.\nΑνεύρυσμα σχηματίζεται όταν η διάμετρος της αορτής ξεπεράσει τουλάχιστον κατά 1.5 φορά τη μέση φυσιολογική της διάμετρο.\nΤο ανεύρυσμα της κοιλιακής αορτής είναι μια διεύρυνση σαν εξόγκωμα που δημιουργείται σε μια εξασθενημένη περιοχή της αορτής στην κοιλιά.\nΗ πίεση του αίματος σε κάθε χτύπο της καρδιάς πιέζει το εξασθενημένο τοίχωμα της αορτής κάνοντας το ανεύρυσμα να διευρύνεται βαθμιαία περισσότερο.\nΠοιά είναι τα συμπτώματα της κοιλιακής αορτής\nΗ συντριπτική πλειοψηφία των ανευρυσμάτων είναι ασυμπτωματικοί.\nΩστόσο, το ανευρύσματα κοιλιακής αορτής μπορεί να επεκταθεί, μπορεί να γίνει επώδυνο και να οδηγήσει σε παλλόμενη αίσθηση στην κοιλιά ή πόνο στο στήθος, την πλάτη, ή ισχείο.\nΟ κίνδυνος ρήξης είναι υψηλός σε συμπτωματικά ανευρύσματα και θεωρείται ως εκ τούτου μια ένδειξη για χειρουργική επέμβαση.\nΗ κλινική εκδήλωση της αορτικής ρήξης περιλαμβάνει συνήθως βασανιστικό πόνο του κάτω μέρους της πλάτης, στα πλευρά, την κοιλιά και στη βουβωνική χώρα.\nΗ αιμορραγία συνήθως οδηγεί σε υπόταση, ταχυκαρδία, κυάνωση, και αλλαγή της νοητικής κατάστασης. Η θνησιμότητα όταν υπάρξη ρήξη της αορτής μπορεί να φτάσει μέχρι και 90%.\n65-75 % των ασθενών πεθαίνουν πριν φτάσουν στο νοσοκομείο και μέχρι 90 % πεθαίνουν πριν φτάσουν στο χειρουργείο.\nΣυμπτώματα ανευρίσματος κοιλιακής αορτής\nΑίσθημα παλμών στην κοιλία σε συγχρονισμό με τους παλμούς της καρδίας.\nΠόνος στη κοιλία ή στη μέση (αν είναι ξαφνικός και σοβαρός και είναι ένδειξη ρήξης του ανευρύσματος).\nΣε σπάνιες περιπτώσεις στα πόδια και τα δάκτυλα μπορούν να εμφανιστούν σημάδια κυάνωσης.\nΑν ραγεί το ανεύρυσμα, εμφανίζειται σοβαρή αδυναμία, ζάλη ή πόνος και έχει σαν αποτέλεσμα ο ασθενής να χάσει τις αισθήσεις του.\nΕίναι μια επείγουσα κατάσταση και χρειάζεται άμεση χειρουργική επέμβαση.\nΠώς γίνεται η διάγνωση του ανευρύσματος κοιλιακής αορτής\nΗ δίαγνωση του ανευρύσματος κοιλιακής αορτής γίνεται με ένα απλό υπέρηχο κοιλίας.\nΑν υπάρχει υποψία ότι υπάρχει ανεύρυσμα μπορούν να γίνουν οι παρακάτω εξετάσεις: υπερηχογράφημα triplex κοιλιακής αορτής & λαγονίων αρτηριών, αξονική τομογραφία (CT) ή μαγνητική τομογραφία (ΜRI).\nΠοια είναι η θεραπεία του κοιλιακού ανευρύσματος\nΔεν χρειάζεται θεραπευτική αντιμετώπιση για όλα τα ανευρύσματα της κοιλιακής αορτής. Η μοναδική ένδειξη για θεραπεία σε ένα ασθενή με ανεύρυσμα κοιλιακής αορτής είναι να το προστατεύσουμε από τη ρήξη. Επομένως, ο κίνδυνος αυξάνεται με την αύξηση του μεγέθους του ανευρύσματος και χρειάζεται άμεση χειρουργική επέμβαση.\nΑν το ανεύρυσμα σας είναι μικρό, δηλαδή (30-50 mm), χρειάζεται να ελεγχέται με υπερηχογράφημα ή CT (Αξονική τομογραφία) ανά 6-12 μήνες.\nΕπίσης χορηγείται φαρμακευτική αγωγή με ασπιρίνη και μια στατίνη.\nΑν το ανεύρυσμα σας είναι μεγάλο, δηλαδή (> 50-55 mm), χρείαζεται να γίνει επέμβαση. Υπάρχουν δύο τύποι επεμβάσεων, η ανοικτή εγχείρηση ανευρύσματος και η τοποθέτηση ενδαυλικού μοσχεύματος.\nΑν συμβεί ρήξη του ανευρύσματος, οι πιθανότητες να ζήσει κάποιος πολύ μικρές.\nΠοιές είναι οι ομάδες του υψηλού κινδύνου;\nΆνδρες ηλικιάς > 60 ετών\nΑρτηριοπάθεια, όπως στεφανιαία νόσο ή περιφερική αποφρακτική αρτηριοπάθεια.\nΣυμβουλές για άτομα που έχουν ανεύρυσμα κοιλιακής αορτής\nΠροσοχή στη διατροφή, αποφυγή λιπαρρών φαγητών\nΝα ελέγχετε τακτικά την αρτηριακή σας πιέση\nΑποφεύγετε να σηκώνετε και να μεταφέρετε βάρη μεγαλύτερα απο 10 kg


ΥΠΕΡ ΠΑΣΟΚ- ΝΕΑ ΣΥΜΦΩΝΙΑ: Άρητα ρήματα\nΓράφει ο Σκευοφύλακας.\nΟποιοσδήποτε θεσμισμένος οργανισμός είτε αυτός είναι Εταιρεία, Αθλητικό Σωματείο, Κόμμα, Κυβέρνηση για να εκπληρώσει το σκοπό της ύπαρξής του πρέπει να στηρίζεται σε μερικές απαράγραπτες σταθερές : καθαρή στρατηγική, λιτή και λειτουργική δομή, συναντίληψη των στελεχών του, τα οποία σε τελευταία ανάλυση παραμερίζουν τα προσωπικά τους συμφέροντα χάριν του κοινού σκοπού και τέλος στελέχη ικανά να υπηρετήσουν αυτούς στους στόχους.\nΔεν είναι τυχαίο ότι όλες οι μεγάλες εταιρείες προσπαθούν να εμφυσήσουν στο προσωπικό τους κοινή αντίληψη στόχων και λειτουργίας. Αυτό που ονομάζουν κουλτούρα εταιρείας. Το ίδιο αποτελεί μέλημα και των κομμάτων.\nΟ κ. Παπανδρέου με την πολιτική του προσπαθεί να ανατρέψει όλα αυτά τα θέματα, τα βγαλμένα από την παγκόσμια εμπειρία. Η δεκάμηνη απ’ αυτόν διακυβέρνηση της χώρας με τελευταίο επεισόδιο τον ανασχηματισμό δεν πρέπει να αφήνει καμία αμφιβολία πλέον.\nΜετά τις εκλογές του 2009 παρέλαβε μία οικονομία σε οικτρή κατάσταση (πράγμα για το οποίο δεν είναι αυτός υπεύθυνος) και τη διαχειρίστηκε χωρίς καμία γνώση και στρατηγική. Αφού για έξι μήνες τσαλαβούτησε σε επιπόλαιες και γελοίες ρητορικές, τελικά έσυρε (έκων άκων, αδιάφορο) τη χώρα στην αγκαλιά του ΔΝΤ με τα γνωστά ολέθρια αποτελέσματα. Έτσι, στρατηγική του αποτελεί αυτά που υπαγορεύουν οι διεθνείς δανειστές του. Αντί να δημιουργήσει ένα λιτό και λειτουργικό σχήμα στον σχηματισμό της πρώτης κυβέρνησης, επέλεξε αυθαίρετες συνενώσεις και ανεξαρτητοποιήσεις υπουργείων, που μόνο προβλήματα δημιούργησαν (Ο προ ολίγων ημερών ανασχηματισμός ήταν απλώς τραγέλαφος).\nΗ κυβέρνηση και ο κρατικός μηχανισμός στελεχώθηκαν εν πολλοίς με μοναδικό κριτήριο την υποταγή σε αυτόν. Έτσι είδαμε πρόσωπα από το απόλυτο πολιτικό πουθενά χωρίς καμία πολιτική ή κομματική πείρα να καταλαμβάνουν υπουργικές και κρατικές θέσεις. Στην αρχή αντιμετωπίσθηκαν με κατανόηση, όταν όμως στη συνέχεια φάνηκαν τα αποτελέσματα των πολιτικών τους, το αδιέξοδο έγινε εμφανές. Ακόμη χειρότερα η στελέχωση του Μαξίμου, του στρατηγείου της κυβέρνησης. Έγινε από απολίτικα άτομα, όπου κοινό χαρακτηριστικό των περισσοτέρων είναι η δουλικότητα, η παρεΐστικη συμπεριφορά, η ασχετοσύνη και η αλαζονική συμπεριφορά σε υπουργούς και στελέχη. Φαντασιώνονται οι ανόητοι ότι «φέρνουν κάτι καινούργιο στη χώρα». Στην πραγματικότητα προσπαθούν να προσαρμόσουν στο μικρό τους δέμας τη χώρα και τα προβλήματα της. Από κοντά να τους μιζάρουν τα δουλοπρεπή και καταχρεωμένα Μ.Μ.Ε. Φυσικά την ίδια στιγμή δεν έχουν πρόβλημα να τρώγοντα μεταξύ τους σαν τα σκυλιά για τη μεγαλύτερη νομή της εξουσίας. Τελευταίο σε αυτό το πλαίσιο επεισόδιο η διαμάχη του βουτηγμένου στη ματαιοδοξία και μετρίου υπουργού Γ. Ραγκούση (darling όμως των ΜΜΕ) και του απολίτικου celebrity Χ. Παμπούκη, με τον πρώτο να κατακτά το γέρας του συντονιστού της κυβέρνησης.\nΟ φίλος των αδελφών Παπανδρέου διαπρεπής δημοσιογράφος Α. Παπαχελάς, γράφει : «Είναι γνωστό ότι ο κ. Παπανδρέου αρέσκεται στις παρατεταμένες ανοικτές διαβουλεύσεις και τη διατήρηση των συνεργατών σε μακρές περιόδους αστάθειας ή και ανασφάλειας» (Καθημερινή 5/09/2010).\nΜόλις τώρα περιγράφτηκε η απόλυτη συνταγή αποτυχίας ενός οργανισμού που είναι σίγουρα η κάθε κυβέρνηση. Φανταστείτε τον πρόεδρο μίας εταιρείας να αφήνει τους άμεσους συνεργάτες του να αλληλογρονθοκοπούνται, να μην ξέρουν τι τους ξημερώνει αύριο και την ίδια στιγμή να περιμένει και θετικά αποτελέσματα. Αν σ’ αυτό προσθέσει κανείς και την ανθρώπινη φύση, η οποία πάντα επιζητεί την ασφάλεια, αυτή η πρακτική του Γ. Παπανδρέου μόνο τρόμο προκαλεί. Είναι φανερό ότι η πολιτικοψυχολογική δομή του είναι ένα αντιφατικό cocktail ακαδημαϊκού φιλελευθερισμού, που απαντάται σε κύκλους της πανεπιστημιακής διανόησης των Η.Π.Α. και μιας αντίληψης πολιτικής ιδιοκτησίας που απαντάται στους φυλάρχους της κοιλάδας Bekaa, όπου τα πάντα κινούνται σε ομόκεντρους κύκλους με επίκεντρο την οικογένεια.\nΟ κ. Γ. Παπανδρέου ούτε μπορεί ούτε ενδιαφέρεται να κατανοήσει έννοιες και πολιτικές όπως προϋπολογισμός, ΦΠΑ, αγροτικές επιδοτήσεις, ισοζύγιο εξωτερικών συναλλαγών, ελλείμματα και τα τοιαύτα. Πολύ περισσότερο δεν μπορεί να δώσει κατευθύνσεις πολιτικής, όπως κάθε πρωθυπουργός υποχρεούται να κάνει. Του αρέσουν οι Μη Κυβερνητικές Οργανώσεις, ο εθελοντισμός, η συζήτηση περί παγκοσμίων προβλημάτων, η γενική κουβέντα για την οικολογία και άλλα τέτοια. Είναι πολιτικός του εποικοδομήματος. Ούτε γνωρίζει ούτε επιθυμεί να μάθει τα πραγματικά προβλήματα της χώρας, να διαμορφώσει άποψη γι’ αυτά και να δώσει τις σχετικές κατευθύνσεις. Όμως η κάθε χώρα έχει συγκεκριμένη κοινωνική δομή και αντίστοιχα προβλήματα, τα οποία χρήζουν αντιμετώπισης. Όταν ο ηγέτης μιας χώρας ασχολείται a la carte μόνο με αυτά που τον ενδιαφέρουν και ακόμα χειρότερα αυτά που τον ενδιαφέρουν είναι τα επουσιώδη, τότε υπάρχει σοβαρό πρόβλημα. Και κάτι τελευταίο: Ο Α. Παπανδρέου στο τέλος κάθε ημέρας ρωτούσε τους συνεργάτες του: «ποιο είναι το κλίμα στη κοινωνία;». Άραγε ο Γ. Παπανδρέου κάνει αυτή την ερώτηση; Βέβαια μπορεί να πει κανείς. Ποιος θα του δώσει την απάντηση, ο Δρούτσας; ο Γερουλάνος; η Βάρτζελη;\nΝαι έτσι είναι περίπου τα πράγματα.Πολύ καλές οι αναλύσεις του ΥΠΕΡΠΑΣΟΚ αλλά χρειάζεται πρόταση και δράση.Διαβάστε και λίγο Λοβέρδο.\nΆψογος ο Σκευοφύλαξ.Όπως πάντα μπαλλαδόρος...\nΌσο για τον ανώνυμο σχολιαστή, που μας προτρέπει να διαβάσουμε Λόβέρδο,αξίζει να τον πληροφορήσουμε πως τον Λοβέρδο τον έχουμε για να τον αγαπάμε κι'όχι να τον διαβάζουμε\nΩραία η ανάλυση και συμφωνώ. Αλλά γιατί κουράζεσαι; Αρκεί να αναφέρεις ότι πρωθυπουργός είναι ο διορισμένος βουλευτής Ραγκούσης. Άσε το μπάχαλο κ τις γελοιότητες με τις αρμοδιότητες.\n@ ανώνυμος, τι είπε ο Λοβέρδος; Μου διαφεύγει. Πάλι μυξόκλαιγε;\nΤα είπε όλα ο Σκευοφύλαξ..\n@Κοραλία. Ο Λοβέρδος την ώρα που πήγαινε καμαρωτός στο νέο του υπουργείο είπε μεταξύ άλλων:"καλά τα λόγια αλλα χρειάζονται και αποτελέσματα"\n10 Σεπτεμβρίου 2010 - 12:49 π.μ.


Γιατί στη Στέγη γίνεται «Το σώσε»; | Η Εφημερίδα των Συντακτών\nΟ Εκτορας Λυγίζος σκηνοθετεί το έργο του Μάικλ Φρέιν\nΘΕΑΤΡΟ ΕΝΤΥΠΗ ΕΚΔΟΣΗ 22.10.2018, 19:00\nΓιατί στη Στέγη γίνεται «Το σώσε»;\nΔεν θα κρύψω την αμηχανία μου, και εφόσον το «Σώσε» φανερώνει τα παρασκήνια του θεάτρου, το ίδιο θα κάνω κι εγώ με τα δικά μου. Κανονικά, λοιπόν, μια κριτική για τη χιλιοπαιγμένη φάρσα του Μάικλ Φρέιν (μάλλον από τις καλύτερες του περασμένου αιώνα) δεν θέλει ιδιαίτερο κόπο για να γραφτεί - τα πράγματα εδώ είναι μετρημένα: η παράσταση άρεσε ή όχι στο κοινό της, πράγμα που σε γενικές γραμμές σημαίνει πως είτε το έκανε να γελάσει, είτε το έκανε να κλαίει τα λεφτά του.\nΑπλά πράγματα και εύκολα λοιπόν… αν και, καθώς φαίνεται, Στέγη και Λυγίζος αντάμα κατάφεραν να μας βάλουν για ακόμη μια φορά σε μπελάδες. Δείτε τις αντιδράσεις για το «Σώσε»: Από τη μια γιουχαΐσματα εν μέσω παράστασης (απ’ ό,τι έμαθα), κι από την άλλη θριαμβικές υποκλίσεις των ηθοποιών στο τέλος (απ’ ό,τι είδα). Αρνητικές κριτικές στον Τύπο και μουτρωμένοι θεατρόφιλοι, μαζί με κόσμο που συρρέει απτόητος στη Συγγρού, μεταθέτοντας τη λήξη των παραστάσεών της για αργότερα. Ας πάρουμε λοιπόν τα πράγματα απ’ την αρχή…\nΟταν μιλάμε για το «Σώσε», μιλάμε βέβαια κυριολεκτικά για τη φάρσα της φάρσας, ω φάρσα. Ενας τυχάρπαστος θίασος της συφοράς (κάτι σαν δικό μας μπουλούκι) επιχειρεί να ανεβάσει με ό,τι μέσα διαθέτει (όχι και πολλά…) μια κάποια, εξίσου τυχάρπαστη, φάρσα γαλλικού τύπου. Για να είμαστε ειλικρινείς, η μπαλαφάρα που θέλουν να ανεβάσουν, με τα γνωστά ευρήματα απίθανων συναντήσεων, ετερόκλητων συγκατοίκων, θυρών που ανοιγοκλείνουν δαιμονιωδώς για να αποκαλύψουν νεγκλιζέ εμφανίσεις και κατεβασμένα βρακιά, μόνο εύκολη δεν είναι στην πράξη.\nΑπαιτεί απίστευτο χρονισμό, άψογη φροντιστηριακή διαχείριση και βέβαια εμφανίσεις-τσακμάκι που διαρκούν όσο η σπίθα ή το ανοιγοκλείσιμο μιας πόρτας. Σε παραστάσεις σαν κι αυτές τα πάντα οφείλουν να λειτουργούν ρολόι, ώστε να επιτευχθεί η ολοένα αυξανόμενη ταχύτητα στροβιλισμού των σχηματικών πλασμάτων της φάρσας.\nΚι αν αυτή η πρώτη φάρσα του «Σώσε» είναι απαιτητική από την καλή της μεριά, από την ανάποδη μεριά, της φόδρας, τα πράγματα γίνονται ακόμη δυσκολότερα. Ο θίασος έχει, βλέπετε, τα δικά του παρασκηνιακά προβλήματα, που δεν διαφέρουν και πολύ από εκείνα του έργου που ανεβάζει. Τα ίδια ερωτικά καβγαδάκια, αντιζηλίες και πείσματα, ώστε όταν βλέπει κανείς το έργο από τα παρασκήνια, η αρχική φάρσα υψώνεται στο τετράγωνο… Η μόνη (ουσιαστικότατη) διαφορά είναι πως σε αυτό το δεύτερο επίπεδο -ηθοποιών που παίζουν φάρσα-, τα πράγματα αντιμετωπίζουν εκτός από το ανθρώπινο λάθος και τη φυσική εντροπία.\nΚι έτσι έρχεται μια στιγμή στο «Σώσε» που ο εξωτερικός μηχανισμός διαλύει τον εσωτερικό, και η έξω φάρσα τρώει τη μέσα. Ομως αυτή τη φορά «το θέατρο μέσα στο θέατρο» λειτουργεί αντίστροφα: είναι στην πραγματικότητα «το θέατρο έξω από το θέατρο» που μας νοιάζει. Γιατί όπως γελάμε με τα πλάσματα στο «Σώσε», καθώς τα βλέπουμε να αγωνίζονται ενάντια στη διάλυση και την παραίτηση, έχουμε ήδη μπει χωρίς να το καταλάβουμε στο παιχνίδι τους.\nΜήπως κι οι ηθοποιοί της Στέγης -που παίζουν τους ηθοποιούς, που παίζουν τη φάρσα- δεν εμπίπτουν κι αυτοί στην ίδια κατάσταση συνεχούς εκκρεμότητας; Μήπως κι εμείς μαζί τους -έστω και σε χαμηλότερους ρυθμούς– δεν αγωνιζόμαστε να καλύψουμε τα λάθη μας πίσω από κάποια αξιοπρεπή επαγγελματική όψη, κρύβοντας συχνά στα παρασκήνια τον αληθινό, λανθάνοντα εαυτό μας;\nΑλλά πολύ το βαρύναμε και δεν ταιριάζει. Κανονικά το έργο, είπαμε, οφείλει να χαρίσει στους θεατές του μια ξεκαρδιστική βραδιά, μια ακροβασία στο χείλος του γκρεμνού -και όπως είπαμε, καθόλου δεν πρέπει να υποτιμούμε την τεχνική της λόγω περιεχομένου. Ξέρω πως γεννήθηκε σε πολλούς η υποψία πως το ανέβασμα του «Σώσε» από τη Στέγη έκρυβε εξαρχής κάποιον υπόγειο ελιτισμό. Πώς ανέβηκε με την αίσθηση ενός «πειράγματος» και ρεπερτοριακής «τρέλας», όταν κατά βάθος πολλοί πιστεύουν πως είναι πιθανόν καλό, μα για άλλο χώρο, άλλο κοινό, άλλο θίασο κι άλλον σκηνοθέτη. Συμβαίνει όμως αυτό αλήθεια;\nΣτη Στέγη είδαμε μια σκηνοθετική (και αρκετά επεμβατική) απόδοση του «Σώσε», στην οποία τα επίπεδα του έργου πριν απολέσουν την οριζόντια διάκρισή τους σε σκηνή και παρασκήνια, έχουν ήδη χάσει την αντίστοιχη κάθετη, ανάμεσα στους ηθοποιούς του θιάσου και στους ρόλους τους. Τα πλάσματα έτσι στο «Σώσε» του Εκτορα Λυγίζου είναι εξαρχής βγαλμένα από το είδος της φάρσας, με έντονο μακιγιάζ και νεύρο, εγκλωβισμένα σε έναν κλειστό λαβύρινθο γεμάτο σκάλες και πόρτες, αβεβαιότητα και παράνοια (η εικαστική εγκατάσταση της Κλειώς Μπομπότη σε αυτή την περίπτωση δεν αποδίδει το σκηνικό, αλλά το σύμπαν του έργου).\nΜε αυτά καταλήξαμε τελικά σε μια κονστρουκτιβιστική όψη, που ζητούμενο είχε να συγκρατήσει τους θεατές στην επιφάνεια του έργου. Και από εκεί να τους οδηγήσει στην αληθινή αξία της φάρσας, που δεν είναι μόνο το εύκολο γέλιο αλλά και ο ίδιος ο μηχανισμός, ο απίθανα οργανωμένος ρυθμός, που αντί να μετράει το σωστό και το ακέραιο, μετρά την αταξία και το χάος. Σε αυτή τη σκηνοθετική γραμμή ο θεατής έπρεπε να φτάσει μόνος του στην παραδοχή του λάθους ως σιωπηρό νόμο ενός κρυφού σύμπαντος.\nΜε απλά λόγια, ο Εκτορας Λυγίζος και ο καλός του θίασος -Κωνσταντίνος Αβαρικιώτης, Μιχάλης Κίμωνας, Γιάννης Κλίνης, Σοφία Κόκκαλη, Εμιλυ Κολιανδρή, Αννα Μάσχα, Αρης Μπαλής και Αρετή Σεϊνταρίδου- δεν έκαναν αυτό που πολλοί περίμεναν (και πλήρωσαν εισιτήριο γι’ αυτό), αλλά ό,τι πράγματι ξέρουν να κάνουν. Ανέβασαν με το «Σώσε» το δικό τους δαιμονικό, κεφάτο αλλά και υποκειμενικό κοίταγμα στο είδος, σίγουρα όχι το ίδιο «γελαστικό» ή εναργές με το πρώτο, ωστόσο ακόμη ευφρόσυνο και από έναν άλλο δρόμο εξίσου εντυπωσιακό.\nΑν θέλετε τη γνώμη μου, πολύ καλά έκαναν. Αρκεί η προσέγγισή τους να μην ξεκινά από την υποτίμηση της φάρσας, αλλά από τον σεβασμό προς αυτήν και την αυτογνωσία. Ισως κατάλαβαν κι οι ίδιοι πως έχουν να κάνουν με αληθινό τέρας, το οποίο μόνο αν ήταν υποκριτές θα μπορούσαν να ισχυριστούν ότι είχαν ποτέ ξανασυναντήσει. Για τους ίδιους, κι ας μην ξεχνάμε και για την ίδια τη Στέγη -που τα «παρασκήνιά» της διόλου δεν ομοιάζουν με εκείνα του «Σώσε»- οι αληθινές συνθήκες του είδους, το ύφος και το ήθος, η τέχνη και η μοίρα του είναι μακρινά και απροσέγγιστα.\nΤο περίεργο είναι με εμάς… Που έχουμε συνηθίσει από τους νέους σκηνοθέτες να οικειοποιούνται ελεύθερα τον Αισχύλο, τον Σέξπιρ και τον Πιραντέλο. Αλλά μόλις επιχειρήσουν το ίδιο με τον… Φρέιν, γίνεται αληθινά «το σώσε».


EURO U20: Μία… τρικυμμία ήταν αρκετή – Infobasket\nEURO U20: Μία… τρικυμμία ήταν αρκετή\nΑν το «εκκωφαντικό» 90-41 με το οποίο διέλυσε η Ισπανία την Τουρκία στην πρεμιέρα του Ευρωμπάσκετ Νέων… τρόμαξε κάποιες ομάδες, σίγουρα μεταξύ αυτών δεν ήταν και η δική μας Εθνική! Οχι επί 30 λεπτά τουλάχιστον, γιατί από εκεί και πέρα μπήκε «άλλη» ομάδα στο παρκέ…\nΤο αντιπροσωπευτικό μας συγκρότημα πάλεψε επί τρία δεκάλεπτα αλλά στο τέλος γνώρισε την ήττα από τους διοργανωτές Ισπανούς με 94-77, παθαίνοντας… τρικυμία εν κρανίω στο πρώτο τετράλεπτο του 4ου δεκαλέπτου, σε ένα διάστημα που δέχτηκε 21 πόντους! Κρίμα, διότι επί τρεις περιόδους κοιτούσε στα μάτια ένα από τα φαβορί για το χρυσό μετάλλιο…\nΗ Ελλάδα βρέθηκε πίσω στο σκορ από το ξεκίνημα με 0-7 και δεν προηγήθηκε σε κανένα σημείο του αγώνα, ωστόσο πάλεψε ακόμα και όταν είδε τους γηπεδούχους να ξεφεύγουν με 56-41 (22’). Η Εθνική έλεγξε το ρυθμό, ροκάνισε τη διαφορά μέχρι τους 5 πόντους (56-61 στο 27’) αλλά κάτι τα προβλήματα με τα φάουλ (ο Κουκουλάς αποβλήθηκε με 5 μέσα σε 10 λεπτά), κάτι η ευστοχία των «φούριας ρόχας» πίσω από τα 6,75μ. έκαναν τα πράγματα πολύ δύσκολα.\nΣτο πρώτο εφιαλτικό πεντάλεπτο του 4ου δεκαλέπτου η Ισπανία έκανε επιμέρους 21-6 και ανέβασε τη διαφορά στο +24, «καθαρίζοντας» το ματς με συνοπτικές διαδικασίες.\nΟ Λίνος Χρυσικόπουλος πέτυχε 20 πόντους και μάζεψε 8 ριμπάουντ και οι Ψαρρόπουλος, Γεωργάκης πρόσθεσαν από 14 πόντους έκαστος. Κανείς όμως δεν είχε “απάντηση” ούτε για τον Νίκολα Μίροτιτς, ο οποίος έκανε ό,τι ήθελε και σημείωσε 32 πόντους με 13/19 σουτ (μάζεψε και 10 ριμπάουντ), ούτε για τον Χοάν Σάστρε που σταμάτησε στους 25 πόντους με 5 τρίποντα.\nΔΕΚΑΛΕΠΤΑ: 18-24, 37-46, 59-68, 77-94\nΕΛΛΑΔΑ (Μίσσας): Κατσίβελης 7, Ψαρρόπουλος 14, Ιωακειμίδης 2, Αντωνάκης, Μοτσενίγος 7 (1), Παπαντωνάκος, Παπαπέτρου, Κανονίδης 9 (2), Κουκουλάς 4, Γεωργάκης 14, Χρυσικόπουλος 20 (2τρ., 8ρ.).\nΙΣΠΑΝΙΑ (Ορένγκα): Σιμεόν 13 (2), Πόθας 7 (1), Σάστρε 25 (5), Γιοβέτ 6, Χοδάρ, Μπαρέρα 1, Φραντς 3 (1τρ., 6ασ.), Τομάς 1, Μίροτιτς 32 (6/9β, 13/18δ., 0/1τρ., 10ρ.), Λορένθο 2, Αρέβαλο, Χιλ 4 (7ρ.).\n← Εβαλε στο… μάτι τον Λιούις ο ΟΦΗ\nEURO U20: Με την ψυχή στο στόμα οι Τούρκοι… →


The-Greeker: Μπουγάτσα νηστίσιμη\n2 κουτ. σούπας..... μαργαρίνη\n1 πακέτο (2 φύλλα) σφολιάτα (χωρίς αυγά και γάλα στη σύστασή της)\nΒάζουμε το νερό με την κρυσταλλική ζάχαρη σε μια κατσαρόλα και την τοποθετούμε σε μέτρια φωτιά. Αφήνουμε το μείγμα να κοχλάσει ώστε να λιώσει η ζάχαρη. Στο μεταξύ, προθερμαίνουμε τον φούρνο στους 180° C.\nΧαμηλώνουμε τη φωτιά και προσθέτουμε τις βανίλιες και το ξύσμα. Ρίχνουμε σαν βροχή το σιμιγδάλι, ανακατεύοντας συνεχώς. Μόλις πήξει η κρέμα, αποσύρουμε από τη φωτιά. Προσθέτουμε τη μαργαρίνη και ανακατεύουμε μέχρι να ενσωματωθεί. Στρώνουμε τη μία σφολιάτα σε ένα αντικολλητικό ταψί. Απλώνουμε από πάνω την κρέμα. Σκεπάζουμε με τη δεύτερη σφολιάτα. Τυλίγουμε προς τα μέσα όσο φύλλο περισσεύει.\nΨήνουμε στον προθερμασμένο φούρνο για περίπου μισή ώρα, μέχρι να πάρει χρώμα η μπουγάτσα. Τη βγάζουμε, την αφήνουμε να κρυώσει για περίπου 20 λεπτά και την κόβουμε σε κομμάτια. Προτού σερβίρουμε, πασπαλίζουμε με λίγη άχνη και λίγη κανέλα.\nΥπάρχουν σφολιάτες που περιέχουν αυγά και γάλα, αν και οι περισσότερες όχι. Καλύτερα λοιπόν να διαβάσουμε τι αναγράφεται στη συσκευασία προτού αποφασίσουμε ποια θα αγοράσουμε.\nΕίναι ωραίο, αντί να πασπαλίσουμε με κανελοζάχαρη, να βάλουμε λίγη μέσα στο κάθε κομμάτι, ανάμεσα στο επάνω φύλλο και την κρέμα.\nΑναρτήθηκε από nina στις 4/12/2017 12:38:00 π.μ.


Λεπτό φορητό όργανο ελέγχου Xbox τυχερού παιχνιδιού Utral ένα S, μικρή φορητή τηλεοπτική οθόνη παιχνιδιών\nΑρχική Σελίδα ΠροϊόνταXbox ένα φορητό όργανο ελέγχου του S\nΜεγάλες Εικόνας : Λεπτό φορητό όργανο ελέγχου Xbox τυχερού παιχνιδιού Utral ένα S, μικρή φορητή τηλεοπτική οθόνη παιχνιδιών\nXbox ένα S\nΓ-ιστορία 11,6» φορητό όργανο ελέγχου τυχερού παιχνιδιού ΔΙΕΘΝΏΝ ΕΙΔΗΣΕΟΓΡΑΦΙΚΏΝ ΠΡΑΚΤΟΡΕΊΩΝ 1920*1080 FHD με 2 HDMI για Xbox ένα S\nΠολλαπλάσιες διεπαφές και μάτι-προσοχή\nΔιπλοί λιμένες HDMI, διπλοί 3.5mm ακουστικοί γρύλοι. Διπλοί ενσωματωμένοι στερεοφωνικοί ομιλητές πολυμέσων. Η τεχνολογία μάτι-προσοχής με χωρίς τρεμούλιασμα και το μπλε ελαφρύ φίλτρο ελαχιστοποιεί την κούραση ματιών.\nFreeSync και παιχνίδι FPS/FTS συν τη λειτουργία\nΗ τεχνολογία FreeSync μπορεί να εξαλείψει την εικόνα λυσσασμένη και που τραυλίζει για να σας παρέχει μια άριστη εμπειρία τυχερού παιχνιδιού. Σχεδιασμένο για τα παιχνίδια FPS/FTS, θα μπορούσε να σας βοηθήσει να αποδώσετε καλύτερα σε οποιουσδήποτε τρόπους τυχερού παιχνιδιού.\nΗ χρησιμοποίηση του φορητού οργάνου ελέγχου είναι συμπαθητικότερη όταν δεν σταθμίζει πολύ και έτσι η οθόνη είναι εύκολο να ταξιδεφθεί με. Εάν gamer επιλέξτε το φορητό όργανο ελέγχου γύρω από το οποίο βάρη που πολύ, αυτό θα είναι πιό δύσκολο να φέρει.\nΕύχρηστος ενώ gamer είναι σε διακοπές, μην πρέπει να ξοδεψετε το όργανο ελέγχου καθιέρωσης ωρών και την κονσόλα. Ένα φορητό όργανο ελέγχου που είναι συμβατό σύστημα παιχνιδιού και βουλωμάτων θα αφήσει gamer να αρχίσει το στα δευτερόλεπτα μετά από γαντζωμένος το μέχρι τα lap-top, τον υπολογιστή ή τις κονσόλες.\nxbox μια φορητή οθόνη του s,\nφορητό όργανο ελέγχου τυχερού παιχνιδιού xbox ένα s\nΙΣΤΟΡΊΑ 13,3 ίντσα Xbox μια φορητή υποστήριξη High Dynamic Range Γ οργάνων ελέγχου του S\nόνομα: Xbox ένα φορητό όργανο ελέγχου του S\nΠολλαπλάσια διεπαφή Xbox ένα φορητό όργανο ελέγχου του S με 2 στερεοφωνικούς ομιλητές λιμένων HDMI\nΠλατφόρμα: Xbox ένα S\nΠλήρες HD όργανο ελέγχου τυχερού παιχνιδιού εικόνων φορητό για Xbox ένα παιχνίδι του S FPS FTS συν τη λειτουργία


Επιλόχεια κατάθλιψη: πώς μπορεί να ξεπεραστεί; | e-pharm.gr\nΕπιλόχεια κατάθλιψη: πώς μπορεί να ξεπεραστεί;\nΜπορεί να μην το περιμένατε , αλλά η ήπια κατάθλιψη και οι εναλλαγές της διάθεσης είναι κοινά στις νέες μητέρες. Η πλειοψηφία των νέων μητέρων βιώνουν τουλάχιστον κάποια συμπτώματα μετά τον τοκετό, συμπεριλαμβανομένων θλίψης, δυσκολίας στον ύπνο, ευερεθιστότητας, αλλαγών στην όρεξη, προβλήματα συγκέντρωσης. Τα συμπτώματα αυτά είναι ένα φυσιολογικό κομμάτι της νέας μητρότητας. Οφείλονται κυρίως σε:\nΟρμονικές αλλαγές. Μετά τον τοκετό, οι γυναίκες βιώνουν μια μεγάλη αυξομείωση επιπέδων των οιστρογόνων και της προγεστερόνης. Τα επίπεδα των ορμονών του θυρεοειδούς μπορούν επίσης να μειωθούν, γεγονός που οδηγεί σε κόπωση και κατάθλιψη.\nΦυσικές μεταβολές. Ο τοκετός επιφέρει πολλές σωματικές και συναισθηματικές αλλαγές.\nΣτρες. Το άγχος της φροντίδας για ένα νεογέννητο είναι πρωτόγνωρο και συχνά πολύ μεγάλο. Οι νέες μητέρες αναγκάζονται συχνά να στερηθούν τον ύπνο τους.\nΟικογενειακό ιστορικό επιλόχειας κατάθλιψης ή ψύχωσης. Πολύ συχνά ανευρίσκεται\nΗ αντιμετώπιση της επιλόχειας κατάθλιψης είναι μία πρόκληση για όλους και ειδικά για τη μητέρα. Στόχος είναι πρώτα από όλα είναι η γυναίκα να αναγνωρίσει την κατάσταση και να προσπαθήσει να τη αλλάξει. Χρειάζεται στήριξη και βοήθεια από τον περίγυρο της γνωστούς και φίλους, και κυρίως από τον σύντροφό της. Τέλος επιβάλλεται η επικοινωνία με τον γυναικολόγο για να της δώσει τις απαραίτητες συμβουλές. Η ψυχολογική υποστήριξη σε συνδυασμό ίσως και με κάποια φαρμακευτική αγωγή στις πιο βαριές περιπτώσεις, μπορούν να βοηθήσουν στην επιλόχεια κατάθλιψη.


παραθέματα λόγου: 11/05/12\nΣΟΝΑΤΕΣ ΤΟΥ ΜΠΕΤΟΒΕΝ [1770-1827] ΜΕ ΤΟΝ ΧΑΡΙΣΜΑΤΙΚΟ ΠΙΑΝΙΣΤΑ ΑΠΟΣΤΟΛΟ ΠΑΛΗΟ ΣΤΟ ΜΕΓΑΡΟ ΜΟΥΣΙΚΗΣ ΑΘΗΝΩΝ\nΗ απόφαση του Μεγάρου Μουσικής Αθηνών να συμπεριλάβει στο πρόγραμμά του και τις 32 Σονάτες του Μπετόβεν είναι εξαιρετικά σημαντική, γιατί δίδει την ευκαιρία στο κοινό ν’ ακούσει το σύνολο μεγάλων έργων της φιλολογίας του πιάνου από σπουδαίους ερμηνευτές και ν’ ανακαλύψει τις ευεργετικές επιρροές που δέχτηκε ο Τιτάνας της Μουσικής, ώσπου να φτάσει στο δικό του μοναδικό και ανεπανάληπτο τρόπο γραφής, που θα μείνει ες αεί στην ιστορία της Μουσικής σαν υπόδειγμα πνευματικής δημιουργίας.\n«Εμείς οι θνητοί με το απεριόριστο πνεύμα», είχε πει με πλήρη αυτογνωσία ο Μπετόβεν. Τίποτα δεν ήταν αρκετό για εκείνον και πάντα ζητούσε κάτι περισσότερο, γι’ αυτό, όταν τελείωσε το αριστούργημά του, τη Σονάτα Hammerklavier είπε: «Κι όμως το πιάνο αποδείχθηκε ανεπαρκές για να αποδοθεί η σύνθεση».\nΤις 32 Σονάτες του ο Μπετόβεν συνέθεσε ανάμεσα σε δυο επαναστάσεις λαών με μεγάλο πολιτισμό, του Γαλλικού και του Ελληνικού, αφού είναι γραμμένες μεταξύ των ετών 1793-1822. Ίσως γι’ αυτό ν’ αποπνέουν έναν αέρα Ελευθερίας, χαρακτηριστικό αξεχώριστο και της προσωπικότητα του Συνθέτη.\nΑπό τα σπουδαιότερα έργα για πιάνο στην ιστορία της μουσικής, oι σονάτες του Μπετόβεν δεν χαρακτηρίστηκαν άδικα από έναν μεγάλο μαέστρο, πιανίστα και συνθέτη, τον Hans von Bulow [1830-1894], «Καινή Διαθήκη» της Μουσικής. Η «Παλαιά Διαθήκη» ήταν το «Καλώς Συγκερασμένο Κλειδοκύμβαλο» του J. S. Bach. Θεώρησε μάλιστα ότι οι Σονάτες λειτούργησαν σαν γέφυρα ανάμεσα στις κοινωνικές συναναστροφές των σαλονιών, όπου πρωτοπαίχτηκαν και στις αίθουσες συναυλιών που μεταπήδησαν, για να πάρουν τη θέση τους ανάμεσα στα μεγάλα έργα τέχνης της ανθρωπότητας. Ο Hans von Bulow ήταν ο πρώτος που έπαιξε και τις 32 σονάτες από μνήμης.\nΗ Σονάτα έλκει την καταγωγή της από τον 16ο αιώνα, όπου σήμαινε ό,τι παίζεται και δεν τραγουδιέται. Βρέθηκε στο απόγειό της με τις 550 σονάτες του D. Scarlatti [1685-1757], γραμμένες σε ένα μόνο μέρος και του C. P. E. Bach [1714-1788]. Οι Σονάτες για πιάνο συνήθως έχουν τρία μέρη όπως του Haydn και του Mozart. Ο Μπετόβεν είναι εκείνος που εισάγει το τέταρτο μέρος, το Μενουέτο και αργότερα το Σκέρτσο και τη Φούγκα [μορφή πολυφωνίας]. Νεότεροι συνθέτες όπως ο Scriabin [1872-1915] έγραψαν κι εκείνοι σονάτες με ένα μόνο μέρος.\nΟ χαρισματικός πιανίστας, Απόστολος Παληός, χρειάστηκε μόνο έξη ημέρες για να μας καθηλώσει δύο φορές. Την πρώτη [26-10-12], στην αποχαιρετιστήρια, τιμητική συναυλία της Κρατικής Ορχήστρας Αθηνών για τον διακεκριμένο Μαέστρο Δημήτρη Αγραφιώτη, όπου με τη λεπταίσθητη ερμηνεία του, απέδωσε συναρπαστικά το δημοφιλέστατο Κοντσέρτο για Πιάνο και Ορχήστρα αρ.2 του Φρεντερίκ Σοπέν και τη δεύτερη[31-10-12], στο ρεσιτάλ του, στην Αίθουσα Δημήτρης Μητρόπουλος του Μεγάρου Μουσικής Αθηνών, με Σονάτες του Μπετόβεν.\nΟ νεαρός Σολίστ επέλεξε τρεις από τις σημαντικότερες και απαιτητικές σονάτες του Μπετόβεν, γραμμένες σε διαφορετικές περιόδους της ζωής του, με πρώτη τη Σονάτα αρ.13 «Quasi una fantasia» σε μι ύφεση μείζονα, έργο 27/1 [1800-1801]. Εδώ το όνειρο, η οπτασία, τα μυστήρια συνυπάρχουν σε χορευτικούς ρυθμούς. Οι νότες ρέουν μέσα από τα ακροδάχτυλα του πιανίστα, αναζητούν στους αιθέρες εκείνη τη Μούσα που θα δεχτεί τη μελωδία και θα την ανυψώνει σε αίνο.\nΝα θυμίσουμε ότι το έργο 27 αποτελείται από δύο Σονάτες, την προαναφερθείσα και την δημοφιλέστατη Clair de Lune [Υπό το Σεληνόφως].\nΣτο κενό των τεσσάρων χρόνων που μεσολάβησε μετά την 5η και 6η Συμφωνία του και, ώσπου να επανέλθει στη συμφωνική γραφή, ο Μπετόβεν συνέθεσε σπουδαία έργα όπως το Τρίο του Αρχιδούκα, το Αυτοκρατορικό Κοντσέρτο για πιάνο, τη σκηνική μουσική στον Έγκμοντ, τα Ερείπια των Αθηνών και τη Σονάτα του Αποχαιρετισμού, «Les adieux» [1809-1810].\nΟ Απόστολος Παληός, σε μια ζωντανή, πυκνή ερμηνεία της Σονάτας «Les adieux», εξέφρασε το ρίγος της θλίψης του αποχωρισμού, την κραυγή της αναζήτησης της ανθρώπινης παρουσίας με συγκλονιστικό παλμό και διάφανο ηχόχρωμα. Στη συνέχεια ο εξαίρετος πιανίστας με απίστευτη άνεση, με σιωπές γεμάτες ένταση και προσμονή ερμήνευσε τη δυσκολότατη και σπάνια παιζόμενη Σονάτα αρ. 29 σε σι ύφεση μείζονα, έργο 106 «Hammerklavier» [1817-1818], αφιερωμένη στον Αρχιδούκα Ροδόλφο, έργο που κατατάσσεται στην κορυφή της πυραμίδας της πιανιστικής τέχνης.\nΟ Απόστολος Παληός, μέσα από τις νότες σκιαγράφησε την προσωπικότητα του Δημιουργού, το δυναμικό και επικό στοιχείο του, τις δυνατές αντιθέσεις, τις εναλλαγές των θεμάτων του. Έπαιξε αισθαντικά το λυρικό μέρος. Κράτησε εκπληκτικές ταχύτητες, όσες ακριβώς έπρεπε, στο γρήγορο, ταραγμένο Σκέρτσο για να μας μυήσει με το Adagio sostenuto στα «Άγια των Αγίων της τέχνης του Δασκάλου», όπως χαρακτηριστικά επεσήμανε ο μουσικοκριτικός Λεντς.\nΣτη θριαμβική Φούγκα - ύμνο στο πνεύμα του πολιτισμού και στις απαρχές του- ο Συνθέτης με την ευεργετική διαμεσολάβηση και δεξιότητα του Σολίστ, γεφύρωσε την εποχή του Μπαχ με τη δική του, αλλά και απέδωσε τιμές στο Μεγάλο Κάντορα για την πλούσια κληρονομιά που άφησε σε όλες τις γενεές, όχι μόνο των Μουσικών αλλά και ολόκληρης της ανθρωπότητας.\nΟ προικισμένος καλλιτέχνης, εκτός από την άριστη γνώση του οργάνου και τον πλούτο του συναισθηματικού του κόσμου, έχει το μεγάλο προσόν της διανοητικής προσέγγισης της σύνθεσης, που του επιτρέπει να εκφράσει τη βαθιά φιλοσοφική σκέψη του Μεγάλου Οργισμένου, την ουμανιστική του θεώρηση και το λεπτό πνεύμα, το διάχυτο στο μουσικό σύμπαν του. Και είναι η αρμονική αυτή ανάδειξη της πνευματικής διάστασης του έργου που κάνει εντελώς ξεχωριστές τις ερμηνείες του Απόστολου Παληού.\nΔημοσιεύτηκε στις 9:13 μ.μ. 0 σχόλια\nΣΟΝΑΤΕΣ ΤΟΥ ΜΠΕΤΟΒΕΝ [1770-1827] ΜΕ ΤΟΝ ΧΑΡΙΣΜΑΤΙΚ...


Γ. Φιντικάκης: ΔΕΗ - Παγώνει τα χρέη, επεκτείνει τις δόσεις\n10 01 2017 | 10:17\nΤη μάχη της ρευστότητας δίνει η ΔΕΗ που πασχίζει να εισπράξει όσο περισσότερα μπορεί από την τεράστια δεξαμενή των περίπου 1,52 εκατ. πελατών με ανεξόφλητες οφειλές.\nΚάτω από την πίεση αυτή η Επιχείρηση ανακοίνωσε νέο πρόγραμμα με δόσεις πολλών ταχυτήτων ανάλογα με το ύψος του χρέους των πελατών της, που έρχεται να αντικαταστήσει το τρέχον πρόγραμμα διακανονισμού οφειλών σε 36 δόσεις χωρίς προκαταβολή.\nΤαυτόχρονα και σε μια προσπάθεια τόσο να εξασφαλίσει ρευστό όσο και να «δέσει» τους καλούς της πελάτες προκειμένου να μην τους κερδίσει ο ανταγωνισμός, η ΔΕΗ ανακοίνωσε ότι πέραν της έκπτωσης 15% θα παρέχει επιπλέον έκπτωση 6% σε όσους προπληρώσουν τον λογαριασμό ρεύματος όλου του χρόνου με βάση το ύψος της κατανάλωσης της προηγούμενης χρονιάς. Η αρχή του προγράμματος «προπληρωμή λογαριασμού» ξεκινά άμεσα για τις μεγάλες επιχειρήσεις, ενώ από τον Μάρτιο και μετά θα εφαρμοστεί και για τα νοικοκυριά, τους ελεύθερους επαγγελματίες και τις μικρές επιχειρήσεις.\nΑλλά ο μεγάλος βραχνάς για την Επιχείρηση είναι τα ανεξόφλητα. Το νέο σύστημα που αντικαθιστά το τρέχον πρόγραμμα διακανονισμού οφειλών προβλέπει δόσεις πολλών ταχυτήτων και εκπτώσεις ανάλογα με το ύψος του χρέους του πελάτη.\nΗ πρώτη κατηγορία, που είναι και η μεγαλύτερη, αφορά όσους χρωστούν έως 500 ευρώ, οι οποίοι αριθμούν 1.150.000 με συνολική οφειλή 130 εκατ. ευρώ. Για όλους αυτούς η Επιχείρηση παγώνει για έναν χρόνο την οφειλή (έως 31/12/2017), που σημαίνει ότι έως τότε αυτή παύει να τοκίζεται. Εφόσον, δε, ο πελάτης είναι συνεπής, δηλαδή εξοφλεί κανονικά τις δόσεις του, τότε θα έχει έκπτωση 10%. Η υποβολή αιτήσεων στη ρύθμιση θα διαρκέσει από την 1η Φεβρουαρίου έως και τις 30 Απριλίου.\nΗ δεύτερη κατηγορία αφορά όσα νοικοκυριά, επαγγελματίες και μικρομεσαίες επιχειρήσεις χρωστούν έως 1.000 ευρώ. Αρχής γενομένης από σήμερα οι πελάτες αυτοί θα μπορούν να διακανονίσουν το χρέος τους σε 24 δόσεις, χωρίς προκαταβολή. Οσο για την έκπτωση 15%, θα συνεχίσει να ισχύει για τους συνεπείς πελάτες της ομάδας αυτής.\nΗ τρίτη κατηγορία αφορά όσους χρωστούν από 1.000 ευρώ και πάνω, και εδώ οι δυνατότητες είναι δύο. Είτε να δώσουν προκαταβολή το 10% και να πληρώσουν το υπόλοιπο σε 18 δόσεις. Είτε να πληρώσουν ως προκαταβολή το 20% και να διατηρήσουν την ευνοιϊή σήμερα ρύθμιση των 36 δόσεων. Ειδικά για τις μεγάλες επιχειρήσεις και βιομηχανίες, ισχύει η προκαταβολή 10%, με τον αριθμό δόσεων να κυμαίνεται από 18 έως 36 ανάλογα με τον μέσο μηνιαίο λογαριασμό.\nΤέλος, όσοι είχαν ενταχθεί στη ρύθμιση των 36 δόσεων, αλλά στην πορεία δεν μπόρεσαν να ανταποκριθούν, τώρα μπορούν να την αποκτήσουν ξανά. Οι πελάτες αυτοί έχουν το δικαίωμα επανένταξης στη ρύθμιση εφόσον υποβάλουν αίτηση έως τις 28 Φεβρουαρίου.\nΔείγμα του μεγέθους του βραχνά των ανεξόφλητων οφειλών αποτελεί και το γεγονός ότι το πρόβλημα παραμένει, παρότι μέχρι σήμερα 650.000 πελάτες έχουν ήδη διακανονίσει τα χρέη τους. Τους τελευταίους εννέα μήνες έχουν συνολικά ενταχθεί σε ρύθμιση οφειλές 1,3 δισ. ευρώ, που ισοδυναμούν με το 75% του συνολικού ποσού που χρωστούν οι πελάτες χαμηλής και μέσης τάσης της ΔΕΗ. Τώρα μένει να φανεί αφενός πόσοι από τους 650.000 θα τηρήσουν τη ρύθμιση, αλλά και τι θα συμβεί με το υπόλοιπο 25%.


Το Avant Garde Sports Club άνοιξε τις πόρτες του στους φίλους του αθλητισμού τον Απρίλιο του 2012 με όραμα να δημιουργήσει ένα διαφορετικό χώρο άθλησης στη Θεσσαλονίκη. Έναν χώρο που θα μπορεί να καλύψει τις ανάγκες κάθε αθλητή, από τη μύηση ενός μικρού παιδιού στον αθλητισμό, τη διασκέδαση και την ευεξία ενός ερασιτέχνη, έως και την κατάκτηση των στόχων ενός πρωταθλητή που αγωνίζεται σε μεγάλες διοργανώσεις. Το Avant Garde Sports Club έχει δημιουργήσει τις ιδανικές συνθήκες για τις δραστηριότητές σας στην άμμο, από ανθρώπους που αγαπούν και σέβονται τον αθλητισμό. Στην Avant Garde πιστεύουμε ότι η άριστη φυσική κατάσταση μέσω της εκγύμνασης σε εξωτερικό χώρο είναι τρόπος ζωής. Αυτή είναι και η μαγική συνταγή της επιτυχίας μας. Ζήστε το μαζί μας. Ζήστε Avant Garde!\nΣτις σύγχρονες εγκαταστάσεις μας φιλοξενούμε ποικίλες δραστηριότητες για μικρούς και μεγάλους!\nΆλλη μια σεζόν γεμάτη με Beach Volley αλλά και Beach Handball, Beach Tennis ξεκινά για το Avant Garde Sports Club και όλους τους λάτρεις των αθλημάτων της άμμου!\nΣτο Avant Garde Sports Club μαθαίνουν Τένις μικροί και μεγάλοι! Λειτουργούν ακαδημίες με πολλά γρουπ διαφόρων ηλικιών κι επιπέδων, ιδιαίτερα μαθήματα, γκρουπ ενηλίκων και τουρνουά μικρών ηλικιών!\nSummer camp, Easter Camp, Fall Camp, Προπονητικά Camp, συμβαίνουν στο Avant Garde Sports Club και προσφέρουν γνωριμία με πολλά διαφορετικά αθλήματα αλλά και εξειδικευμένη προπόνηση για αθλητές με υψηλούς στόχους!\nΠαιδικά πάρτυ, πάρτυ ενηλίκων, σχολικές εκδρομές, διάφορα events όλα θα τα βρείτε στο Avant Garde Sports Club με θέμα τον αθλητισμό και στόχο την άθληση αλλά και τη διασκέδαση!\nΔηλώστε απευθείας συμμετοχή στα events του Avant Garde\nΠρωτάθλημα Beach Volley 2021-2022: Αποτελέσματα\nΌλες οι πληροφορίες για το Πρωτάθλημα!\nΜεικτό Τουρνουά Beach Volley το Σάββατο 4/6\nSummer Camps για παιδιά στο Avant Garde\nAG Beach Volley Tour 2022: Αποτελέσματα & Βαθμολογίες\nBeach Volley Headcoach\nBeach Volley Coach\nΑπέχουμε μόλις πέντε λεπτά από το Cosmos!\nΚορυφαίοι προπονητές του Beach Volley, υπό την καθοδήγηση του παγκοσμίως καταξιωμένου Christoph Dieckmann, υπόσχονται να σας αποκαλύψουν τα όλα τα μυστικά του συναρπαστικού αυτού αθλήματος στην άμμο. Ταλαντούχοι προπονητές του Tennis με πολύχρονη εμπειρία σε αναρίθμητα courts, δεσμεύονται να μεταλαμπαδεύσουν τις πολύτιμες γνώσεις σε μικρούς και μεγάλους αθλητές.\nΕκτός από τα καλύτερα γήπεδα Beach Volley στη Β. Ελλάδα, διαθέτουμε και 3 γήπεδα τένις, 1 γήπεδο ποδοσφαίρου, γυμναστήριο, αποδυτήρια, σάουνα και κυλικείο με ανοιχτό και κλειστό κλιματιζόμενο χώρο καφέ. Στα γήπεδά μας μπορείτε να παίξετε και να προπονηθείτε επίσης στο Beach Tennis και στο Beach Handball.\nΑπέχουμε μόλις 15χλμ από το κέντρο της πόλης και είμαστε σε ένα καταπράσινο περιβάλλον με θέα τη θάλασσα, το τέλειο μέρος για μια μικρή απόδραση από την καθημερινότητα της πόλης!\nTo event του μήνα!\nBeach Volley Tour 2022!\nΤο τουρνουά που έγινε θεσμός!\nAvant Garde Sports Club YouTube Channel\n20ο χλμ Θεσσαλονίκης – Ν. Μουδανιών\nΚαρδία, 57 500, Θεσσαλονίκη – Το Χωριό της Ειρήνης\nΚράτηση γηπέδων: 23920 72700\nΕγγραφείτε για να μαθαίνετε πρώτοι τα τελευταία νέα μας


by ΡΙΤΑ ΖΟΡΜΠΑ 13 Ιουλίου, 2020, 9:50 μμ\nΗ παρουσία της επιβλητική όπου και να βρεθεί. Είτε ως παρουσιάστρια, η Κωνσταντίνα Σπυροπούλου, είτε ως τραγουδίστρια ξέρει να μαγνητίζει τον φακό.\nΦέτος τον χειμώνα και τώρα το καλοκαίρι την απολαύσαμε σε έναν τελείως διαφορετικό ρόλο, μέσα απο το J2US του Νίκου Κοκλώνη και για να πούμε την αλήθεια ήταν ενδιαφέρον project όσο…..\nήταν εκείνη μέσα. Το νάζι της, το σκέρτσο, ακόμα και η κοριτσίστικη φωνή της κατάφερναν να κρατάνε το τηλεοπτικό κοινό σε επαγρύπνηση. Δεν υπήρχαν άλλωστε άλλες εκθαμβωτικές παρουσίες μέσα στο μουσικό ριάλιτι εκτός της Κωνσταντίνας.\nΗ Σπυροπούλου έδωσε στο J2US αυτό ακριβώς που χρειάστηκε και το Survivor όταν την κάλεσε ο Ατζούν να λάβει μέρος στον Άγιο Δομίνικο.Ακόμα ο Ατζούν τον φτωχών, Νίκος Κοκλώνης έκανε ακριβώς το ίδιο πράγμα με τον Τούρκο καναλάρχη.\nΤο έχουμε ξαναπεί η Queen Dina είναι εγγύηση τηλεθέασης, αρέσει δεν αρέσει….\nΜε καθημερινές αναρτήσεις στο instagram, η Κωνσταντίνα βρίσκεται μονίμως στην επικαιρότητα και οι followers της ανεβαίνουν γοργά με μαθηματική ακρίβεια, αφού όπως και να το κάνουμε η γυναίκα είναι αυτό που γουστάρει να βλέπει ο κόσμος.\nΔείτε την σε μια επική φωτογραφία στην παραλία απο τον προσωπικό της λογαριασμό στο instagram\nΗ δημοσίευση κοινοποιήθηκε από το χρήστη Konstantina Spyropoulou (@konstantinaspyropoulou) στις 4 Αύγ, 2018 στις 5:15 πμ PDT\ninstagramQueen DinaΚωνσταντίνα Σπυροπούλουπαρουσιάστρια𝑸𝒖𝒆𝒆𝒏 𝑫𝒊𝒏𝒂 𝑿 𝑺𝒑𝒊𝒓𝒊𝒕𝒐 𝑹𝒐𝒔𝒂\nΑΝΕΚΔΟΤΟ: Είναι ο Τοτός, η Τιτίκα και η ΜΕΡΕΝΤΑ! Τρελό γέλιο


«Ευελιξία» στις κυρώσεις κατά Τουρκίας για τους S-400 ζητά ο Τραμπ | Fortunegreece.com\n«Ευελιξία» στις κυρώσεις κατά Τουρκίας για τους S-400 ζητά ο Τραμπ\nΟ πρόεδρος Τραμπ δεν επιθυμεί να επιβάλει κυρώσεις στην Τουρκία για τους S-400, σύμφωνα με αμερικανικά ΜΜΕ, και προτείνει να διεξαχθούν διαπραγματεύσεις.\nΗ αμερικανική νομοθεσία Περί Αντιμετώπισης Αντιπάλων της Αμερικής Μέσω Κυρώσεων (Countering America’s Adversaries Through Sanctions Act- CAATSA), προβλέπει τιμωρητικά μέτρα ενάντια στην Άγκυρα για την αγορά των S-400.\nΑπό την άλλη, σε νέες προκλητικές δηλώσεις προέβη ο Ερντογάν με αφορμή την συμπλήρωση 96 ετών από την υπογραφή της Συνθήκης της Λωζάνης.\n«Η Δημοκρατία της Τουρκίας, όπως και έναν αιώνα πριν, έχει και σήμερα τη δύναμη και την αποφασιστικότητα να εξαλείψει οποιαδήποτε απειλή για τη δημοκρατία της, την επιβίωση, την ειρήνη και την ασφάλεια των πολιτών της», δήλωσε ο Τούρκος πρόεδρος, όπως μεταδίδει η Hurriyet.\nΠροειδοποίησε πως οι πρόσφατες κινήσεις της Τουρκίας στην ανατολική μεσόγειο και τη βόρεια Συρία «επιδεικνύουν ξεκάθαρα την αποφασιστικότητά της να προστατεύσει τα δικαιώματα τόσο της Δημοκρατίας της Τουρκίας όσο και των τουρκοκυπρίων». «Καμία απειλή κυρώσεων, κρυφή ή ανοικτή, δεν μπορεί να αποτρέψει την Τουρκία από τον δίκαιο σκοπό της», συμπλήρωσε.


Στρατηγός Ταμουρίδης: «Τα παιδιά μας δεν είναι προέκταση μας» - Νέα, Ειδήσεις, Εκδηλώσεις στην Ξάνθη\nΗ ΣΤΡΑΤΙΩΤΙΚΗ ΟΙΚΟΓΕΝΕΙΑ ΒΡΑΒΕΥΕΙ ΤΑ ΠΑΙΔΙΑ ΤΗΣ\nΠαρουσία της Στρατιωτικής ηγεσίας του Δ Σώματος Στρατού, Ανωτάτων, ανωτέρων, κατωτέρων Αξιωματικών, Υπαξιωματικών, Πολιτικού Προσωπικού και παιδιών πραγματοποιήθηκε η βράβευση των αριστευσάντων μαθητών στην Β και Γ Λυκείου.\nΤην εκδήλωση τίμησε με την παρουσία του ο Πρόεδρος της Ένωσης Αποστράτων, ο ε.α στρατηγός και Δημοτικός Σύμβουλος Νίκος Φωτιάδης και ο Αντιδήμαρχος κ. Λεωνίδας Κωνσταντινίδης.\nΟ Διοικητής του Δ ΣΣ Στρατηγός Γεώργιος Ταμουρίδης εξέφρασε κάποιες σκέψεις του για τον θεσμό της οικογένειας και απευθυνόμενος στους γονείς είπε: «Ένα και μοναδικό έχουν να κάνουν για τα παιδιά τους, να τα αγαπάνε πολύ. Μέσα από την αγάπη θα βρούνε τον δρόμο να τα βοηθήσουν, να τα συμβουλεύσουν να τα διδάξουν να τα ελέγξουν καμιά φορά όταν θα ξεφύγουν. Τα παιδιά μας δεν είναι προέκτασή μας. Ο Θεός μας αξιώνει και κάνουμε παιδιά. Αλλά δεν πρέπει εμείς οι μεγαλύτεροι να βγάζουμε τα δικά μας κατάλοιπα στα παιδιά μας».\nΑπευθυνόμενος στα παιδιά είπε: «Ζεστές αγκαλιές υπάρχουν πολλές, διέξοδοι ίσως σας δοθούνε, πάντα όμως να ξέρετε ότι στις δύσκολες στιγμές η αγκαλιά των γονιών είναι η πιο σίγουρη είναι η πιο ζεστή και αυτή που θα σας καταλάβει».\nΣτην συνέχεια αναφερόμενος σε μία διαφήμιση στην τηλεόραση η οποία εμμέσως πλην σαφώς περνάει το μήνυμα της διαφοράς των γενεών, ήτοι η κόρη ζητάει από τον πατέρα να της αγοράσει κάτι που δεν υπάρχει συνέχισε: «Δεν σημαίνει ότι έχουμε τόσο μεγάλη απόσταση αγαπητά παιδιά οι γονείς από σας. Ίσως μεγάλωσαν κάπως διαφορετικά, ίσως έχουν άλλες καταβολές, ίσως πιστεύουν άλλα πράγματα, όμως ένα είναι βέβαιο, ότι θέλουν την δική σας επιτυχία και πρόοδο. Είναι ευτυχισμένοι οι γονείς όταν έχουν παιδιά. Αν προκόψουν, είναι ακόμα πιο χαρούμενοι αλλά σε κάθε περίπτωση και στην αποτυχία, δεν παύουν να αγαπάνε τα παιδιά τους. Θερμά συγχαρητήρια, καλή επιτυχία καλή σταδιοδρομία, με μία μόνο συμβουλή. Τίποτε δεν μπορεί να επιτευχθεί χωρίς ιδιαίτερη προσπάθεια. Να προσπαθείτε και να πιστεύεται στις δυνάμεις σας. Οι γονείς σας, οι φίλοι σας είναι μαζί σας. Μπορεί προσωρινά να σας πληγώνουν, αυτό δεν σημαίνει τίποτα. Η αγάπη τους πιστεύω είναι απέραντη. Καλή επιτυχία σε όλους».\nΣτην συνέχεια ακολούθησε η βράβευση των μαθητών που είναι οι εξής: Τσαλίδου Ευανθία, βαθμός 19,9, Μπεκιαρίδης Δημήτριος βαθμός 19,4, Βοργίας Αριστοτέλης βαθμός 19,3, Σαματάς Ανδρέας 18,9, Γκοδοσίδου Νικολέτα βαθμός 18,6, Ιατρού Χρήστος βαθμός 18,6, Οκταπόδα Νικολέτα –Μαρία βαθμός 18,6, Ιωάννου Αλεξία βαθμός 18,3, Λιάκκου Φωτεινή βαθμός 19,7, Σαββίδου Άννα –Σουζάνα βαθμός 19,4, Μοσχόπουλος Ιωάννης 19,2, Καρακριστιανίδης Γεώργιος βαθμός 18,3 και Τοπτσίδης Ευάγγελος βαθμός 18,6.\nΣτο τέλος της απονομής της βράβευσης των επιτυχόντων μαθητών ο Στρατηγός Διοικητής του Δ ΣΣ δήλωσε στην Xanthinews: «Σήμερα όπως κάθε χρόνο τα τελευταία χρόνια το Σώμα Στρατού βράβευσε αριστεύσαντες στην Δευτέρα και την Τρίτη Λυκείου παιδιά Στρατιωτικών και Πολιτικών Υπαλλήλων του Υπουργείου Εθνικής Αμύνης. Η βράβευση αυτή έχει αποφασισθεί από το Γενικό Επιτελείο για να δίνουμε και εμείς στα παιδιά μας, όχι χρηματικό έπαθλο αλλά ηθική επιβράβευση για τις προσπάθειες που καταβάλουν στην ζωή του. Βεβαίως δεν εξαιρούμε και τα παιδιά που φέρνουν μικρότερες βαθμολογίες αλλά κάπου πρέπει να γίνεται μία επιλογή. Έτσι λοιπόν και επειδή πιστεύουμε απόλυτα στον θεσμό της οικογένειας, της προόδου των παιδιών μας οργανώνουμε αυτήν την εκδήλωση, μικρή σε μέγεθος αλλά μεγάλη σε αξία για να τιμήσουμε κυρίως τα παιδιά που με την προσπάθειά τους καταφέρνουν να έχουν υψηλές επιδώσεις στο σχολείο τους».


25 τρόποι για να κάνετε τα μαλλιά σας κυματιστά - Τύπος Μαλλιών\nΣε όλους αρέσουν τα όμορφα κυματιστά μαλλιά το καλοκαίρι μια φορά, και μερικοί από εμάς το θέλουμε συνεχώς. Μια απρόσεκτη αβίαστη εμφάνιση σαν να περνάς όλο το καλοκαίρι στην παραλία είναι τόσο δελεαστικό. Λοιπόν, για να φαίνεται πολύ ωραίο, θα πρέπει να καταβάλλετε προσπάθεια στο κυματιστό χτένισμα σας.\nΠώς να φτιάξετε τα μαλλιά σας με κυματιστό κείμενο: αριστερά; '> Ακολουθούν οι πιο δημοφιλείς λύσεις για το κουνώντας μαλλιά από ένα σίδερο για μπούκλες έως τη μέθοδο κεφαλής. Δείτε τα τώρα για να μην χάσετε κάτι χρήσιμο!\n# 1: Σπειροειδή κύματα\nΓια αυτό το στυλ, χρησιμοποιήστε ένα μεγάλο βαρέλι σίδερο. Τυλίξτε μεσαία τμήματα ένα προς ένα γύρω από το βαρέλι. Τραβήξτε το σίδερο προς τα πάνω και προς τα έξω για να απελευθερώσετε μια σπειροειδή μπούκλα. Στη συνέχεια, χτενίστε τα δάχτυλα όπου θέλετε να το κάνετε πιο χαλαρό. Αυτός είναι ένας πολύ καλός τρόπος για να αποκτήσετε μερικά κύματα που μοιάζουν με μπούκλες.\n# 2: Εύκολα κύματα στην παραλία\nΜην υποτιμάτε ποτέ τη δύναμη ενός σπρέι ρύθμισης όταν πρόκειται για εύκολα κύματα στην παραλία! Ψεκάστε τα ίσια μαλλιά με κάποιο προϊόν και στη συνέχεια χρησιμοποιήστε ένα σίδερο μεσαίου ή μικρού βαρελιού για να τυλίξετε τα τμήματα των μαλλιών μακριά από το πρόσωπο. Χαλαρώστε με τα δάχτυλα και ψεκάστε ξανά για να τελειώσετε.\n# 3: Κύματα τριπλής θέρμανσης σιδήρου\nΑναρωτιέστε πώς να αποκτήσετε κυματιστά μαλλιά που διαρκούν; Δοκιμάστε ένα τριπλό σίδερο θέρμανσης που παρέχει μια όμορφη, φυσική εμφάνιση 'μπούκλα' για οποιαδήποτε υφή μαλλιών. Αυτό φαίνεται επίσης υπέροχο στα κοντά μαλλιά - κυματιστό είναι για όλους!\n# 4: Κέρλινγκ με αλογοουρά\nΑν και ορισμένοι επιθυμούν να κατσαρώσουν τα μαλλιά χωρίς θερμότητα, μπορείτε να βρείτε έναν υγιή συμβιβασμό χρησιμοποιώντας αρκετά λιγότερο. Εάν τα μαλλιά σας είναι μακριά, μπορείτε να τα κυρτώσετε στα άκρα του άξονα μέχρι τα άκρα. Κάντε μια αλογοουρά. Στυλ δαχτυλίδια με σίδερο. Αφαιρέστε το ελαστικό για να απελευθερώσετε τις μπούκλες. Βουρτσίστε τα δαχτυλίδια για να τα χαλαρώσετε και να φαίνονται φυσικά.\nΈνα πλήρες σεμινάριο εδώ.\n# 5: Κύματα με επίπεδο σίδερο\nΤα σίδερα για μπούκλες μπορεί να είναι δαπανηρά και ιδιοσυγκρασιακά - συν υπάρχουν τόσα πολλά να διαλέξετε. Διατηρήστε απλούστερη τη ζωή κάνοντας τα μαλλιά σας με ένα σίδερο. Μπορείτε να πάρετε μεγάλα κυματιστά μαλλιά τυλίγοντας ένα σκέλος γύρω από τα σιδερένια πάνελ και κατσαρώνοντας όπως θα κάνατε κανονικά. Όσο μικρότερο είναι το επίπεδο σίδερο, τόσο πιο σφιχτή είναι η μπούκλα.\nΠαρακολουθήστε ένα φροντιστήριο.\n# 6: Προσθήκη αναπήδησης και έντασης\nΤο στρίψιμο των μαλλιών σας με ένα σίδερο (ή ένα σίδερο) και στη συνέχεια η επανατοποθέτηση κάθε μπούκλας με μια βούρτσα μπορεί να προσθέσει περισσότερο σώμα και αναπήδηση που διαφορετικά δεν θα βγαίνει φυσικά. Εάν ελπίζετε για ογκώδη κυματιστά μαλλιά χωρίς τόνο προσπάθειας, ακολουθήστε αυτό το απλό κυματιστό σεμινάριο μαλλιών.\nΕκπαιδευτικό βίντεο εδώ.\n# 7: Επίπεδο σίδερο για κατσάρωμα\nΓνωρίζατε ότι μπορείτε να αγοράσετε ένα σίδερο που λειτουργεί τόσο ως σίδερα όσο και ως ισιωτικό; Κάνουν έναν κόσμο διαφοράς στα επίμονα μαλλιά. Μπορείτε να κυρτώσετε τις κλειδαριές σας με ένα ισιωτικό απλώς τυλίγοντας τα μαλλιά, όπως θα κάνατε με ένα μπικουτί. Αλλάξτε το βλέμμα σας αλλάζοντας το μέρος των μαλλιών σας.\nΠαρακολουθήστε ένα σεμινάριο εδώ.\n# 8: Επίπεδα σίδερα σιδήρου\nΟι πιο δημοφιλείς μπούκλες τώρα έρχονται με τη μορφή μεγάλων, χαλαρών και ανεμοδαρμένων κυμάτων. Εάν δεν ζείτε κοντά στον ωκεανό ή δεν έχετε φυσικά όμορφα κυματιστά μαλλιά, μπορείτε να χρησιμοποιήσετε το ίσιωμα ως σίδερα για διπλή λειτουργικότητα. Περιστρέψτε τα τμήματα των μαλλιών - τόσο παχιά ή λεπτά όσο θέλετε η μπούκλα - και στη συνέχεια αφήστε τα μετά το σιδέρωμα από πάνω προς τα κάτω.\nΕμφανίζεται η διαδικασία δημιουργίας αυτών των κυμάτων εδώ.\n# 9: Από πλεξούδες έως κύματα\nΘέλετε να κατσαρώσετε τα μαλλιά χωρίς σίδερο; Μπορείτε να μάθετε πώς να παίρνετε κυματιστά μαλλιά απλά πλέκοντας και μετά σιδερώνοντας τις πλεξούδες με το ίσιωμα. Αυτό λειτουργεί σε όλους τους τύπους μαλλιών, αλλά διατηρείται καλύτερα αν προσθέσετε κάποιο προϊόν πριν ξεκινήσετε το πλέξιμο.\nΠαρακολουθήστε ένα βήμα προς βήμα φροντιστήριο.\n# 10: Μπούκλες Μαλλιά με Καλαμάκια (ή Μολύβι)\nΤα μακριά μαλλιά θα συρρικνωθούν σε μήκος αφού τα κυρτώσετε με μία από αυτές τις μεθόδους, αλλά θα λάβετε μερικά αξιολάτρευτα μικρά δαχτυλίδια, οπότε αξίζει τον κόπο. Χωρίστε τα μαλλιά σας σε τμήματα. Πάρτε ένα μικρό σκέλος και κυρτώστε το γύρω από ένα άχυρο, ασφαλίστε με 1-2 ελαστικά. Αφήστε για 4 ώρες ή όλη τη νύχτα. Κόψτε ελαστικά για να απελευθερώσετε τις μπούκλες. Οι ίδιες μπούκλες μπορείτε να πάρετε με τη βοήθεια ενός μολυβιού. Κατσαρώστε ένα νήμα γύρω από ένα μολύβι και μετά τυλίξτε την μπούκλα σας σε ένα κομμάτι αλουμινόχαρτο. Χρησιμοποιήστε ένα επίπεδο σίδερο για να πιέσετε την μπούκλα. Απελευθερώστε την μπούκλα.\nΔείτε το σεμινάριο στο Το κανάλι Youtube της Elisa Bei.\n# 11: Χαλαρές μπούκλες\nΠάρτε όμορφες μπούκλες πλέκοντας τα μαλλιά σας και αφήνοντας τις πλεξούδες να στεγνώσουν στον αέρα για μερικές ώρες. Μάθετε δύο απλές πλεξούδες μπόξερ (Ολλανδικά). Αφού οι πλεξούδες έχουν εγκατασταθεί για λίγο, τα μαλλιά σας δεν είναι πλεγμένα και τα κύματα θα μείνουν πίσω. Μπορείτε να χρησιμοποιήσετε στεγνωτήρα μαλλιών για να επιταχύνετε τη διαδικασία ή να αφήσετε πλεξούδες όλη τη νύχτα, εξαρτάται από εσάς.\n# 12: Μπούκλες χωρίς θερμότητα\nΜπορείτε να μάθετε πώς να κατσαρώσετε τα μαλλιά χωρίς να χρησιμοποιήσετε οποιοδήποτε είδος σιδήρου. Αντ 'αυτού, κόψτε τα καθαρά, στεγνά μαλλιά και τυλίξτε τα γύρω από κλιπ, ταινίες αλουμινίου ή ακόμη και μερικά μολύβια. Ψεκάστε με προϊόν ρύθμισης, αφήστε το να στεγνώσει και αφήστε το λίγες ώρες αργότερα. Αυτό το τέχνασμα θα λειτουργήσει με λεπτά μαλλιά καθώς και με παχιά κλειδαριές.\n# 13: Στριμμένοι κόμβοι\nΥπάρχουν μερικοί έξυπνοι τρόποι για να κατσαρώσετε τα μαλλιά σας χωρίς θερμότητα. Μπορείτε να κατσαρώσετε με κεφαλόδεσμο ή να χρησιμοποιήσετε αυτήν τη δημιουργική μέθοδο στρίψιμο. Χρησιμοποιήστε ένα προϊόν στυλ για να βελτιώσετε το κράτημα.\n# 14: Κατσάρωμα μέσω στυλ\nΑν έχετε μια εκδήλωση που αξίζει τον κόλπο, αλλά δεν θέλετε να ασχοληθείτε με τους κυλίνδρους, πλέξτε τα μαλλιά σας την προηγούμενη μέρα. Χρησιμοποιήστε τακτικές ή πλεξίδες ψαριού, κοιμάστε με το επιλεγμένο χτένισμα και στη συνέχεια ξετυλίξτε τις πλεξούδες το πρωί για χαριτωμένα κύματα της δεύτερης ημέρας.\n# 15: Διανυκτερεύσεις\nΘέλετε να μάθετε πώς να κυρτώσετε τα μαλλιά σας κυματιστά χωρίς να χρησιμοποιήσετε ένα ακριβό και επιβλαβές σίδερο; Απλά στρίψτε ή πλέξτε τα μαλλιά σας και ασφαλίστε τα άκρα. Απελευθερώστε τις ανατροπές σας το πρωί. Αυτή η τεχνική λειτουργεί με στρώματα μαλλιών και μπορεί πραγματικά να τονίσει μια όμορφη κοπή.\nΜάθετε πώς μπορείτε να δημιουργήσετε αυτά τα κύματα Το κανάλι Youtube του Vivian V!\n# 16: Μια κορδέλα με συστροφή\nΜπορείτε να κατσαρώσετε τα μαλλιά με ένα ραβδί ή μπορείτε να προστατέψετε τα κορδόνια σας από τη θερμική ζημιά περιστρέφοντάς τα γύρω από ένα στήριγμα κεφαλής. Δημιουργήστε βρόχους εντελώς γύρω από το συγκρότημα έτσι ώστε να είναι καλυμμένο. Μπορείτε να χρησιμοποιήσετε αυτό το τέχνασμα για παχιά μαλλιά που είναι πεισματάρης με σίδερο. Αφήστε το σε μια νύχτα και απολαύστε τη φυσική ομορφιά σας την επόμενη μέρα!\nΛάβετε το σεμινάριο από Luxy μαλλιά!\n# 17: Μπόμπι Μπούκλες\nΑπό ξανθά έως μαύρα μαλλιά, οι μπούκλες είναι τόσο υπέροχες και εύκολες στην απόκτηση. Τραβήξτε τα μαλλιά σας σε σπειροειδείς δέσμες και χρησιμοποιήστε μερικές καρφίτσες για να στερεώσετε τα δέματα. Αφαιρέστε τις καρφίτσες από το μπούμπι αφού στεγνώσουν τα μαλλιά σας.\n# 18: Πώς να κάνετε τα μαλλιά σας κυματιστά με ένα κουλούρι\nΑντί να χρησιμοποιείτε ένα θερμικό εργαλείο που μπορεί να τονίσει τα μαλλιά σας, κρατήστε τα πράγματα αβλαβή με κυματιστά προϊόντα μαλλιών και την ομορφιά του χρόνου. Τοποθετήστε τα καθαρά μαλλιά σε μια υψηλή αλογοουρά, χωρίστε τα σε τμήματα και τυλίξτε κάθε τμήμα γύρω από ένα ντόνατ μεγέθους jumbo 2-3 φορές, ανάλογα με το μήκος σας, ασφαλίστε με καρφίτσες και αφήστε τη νύχτα. Ξεχωρίστε το πόνυ το πρωί και απολαύστε τις μπούκλες σας!\n# 19: Παλιομοδίτικα ρολά\nΜπορείτε επίσης να αγοράσετε τα ρολά bendy που χρησιμοποίησε η μαμά σας. Αυτά εξακολουθούν να υφίστανται σήμερα επειδή λειτουργούν - οπότε δώστε τους ένα πλάνο. Περιστρέψτε ένα σκέλος γύρω από έναν κύλινδρο (μπορείτε να λυγίσετε τα άκρα μαζί για να στερεώσετε τη μπούκλα στη θέση του), επαναλάβετε για όλα τα σκέλη. Αφήστε την κατά τη διάρκεια της νύχτας ή ψεκάστε τα μαλλιά και το blowdry πριν ξετυλίξετε.\n# 20: Φυσικά σίδερα με ένα λάκτισμα\nΟι ράβδοι Flexi είναι σίδερα που μοιάζουν με λυγισμένα ραβδιά. Μπορείτε να τα περιστρέψετε με όποιον τρόπο θέλετε. Όταν μαθαίνετε πώς να κατσαρώσετε τα μαλλιά σας, ίσως θελήσετε να δοκιμάσετε διαφορετικά σχήματα και επίπεδα στεγανότητας μέχρι να βρείτε αυτό που λειτουργεί πιο όμορφα για εσάς.\n# 21: Ειρηνικά κύματα στην παραλία\nΑυτά τα κύματα γίνονται στα κεντρικά μέρη των κλειδαριών, χωρίς να αγγίζουν τις ρίζες και τα άκρα. Τρίψτε τις βάσεις με βάση το νερό στις ρίζες για να δώσετε καλύτερο ορισμό για ξεχωριστές κλειδαριές που πρόκειται να κατσαρώσετε. Χρησιμοποιήστε σίδερο βαρέλι 1 ίντσας. Εάν έχετε παρόμοιο μήκος, θα πρέπει να τυλίξετε κάθε κλείδωμα γύρω από το βαρέλι 3 φορές.\n# 22: Τέλεια ατελή κύματα για κοπή Shag\nΧρησιμοποιήστε ένα σίδερο κατσαρώματος για να κατσαρώσετε κάθετα τα μπροστινά κορδόνια που πλαισιώνουν το πρόσωπο προς αυτό. Κατσαρώστε το ακόλουθο κλείδωμα μακριά από το πρόσωπο και συνεχίστε να κάνετε εναλλασσόμενο κατσάρωμα, κρατώντας το σίδερο κατσαρώματος κάθετα και έχοντας στο μυαλό σας ότι δεν χρειάζεται να είναι τέλειο. Γυρίστε τα κτυπήματα προς τα πάνω.\n# 23: Φυσικό κύμα\nΠλύνετε τα μαλλιά σας, στεγνώστε τα με μια πετσέτα αλλά μην χτενίζετε. Εφαρμόστε ένα ενισχυτικό μπούκλας στις κλειδαριές σας, χωρίς να αγγίζετε τις ρίζες. Στεγνώστε τη χαίτη σας με διαχύτη. Χρησιμοποιήστε ένα σίδερο κατσαρώματος 1 ίντσας για να κατσαρώσετε ξεχωριστά σκέλη, τυλίγοντάς τα γύρω από το βαρέλι, όχι σύσφιξη, για χαλαρότερη μπούκλα. Βουρτσίστε απαλά τις μπούκλες σας με χτένα με μεγάλο δόντι.\n# 24: Κύματα χωρίς θερμότητα\nΧρησιμοποιήστε μια κεφαλή και στρίψτε για μια τεχνική κατσαρώματος χωρίς θερμότητα. Πρόκειται να πάρετε πανέμορφα χαλαρά κύματα χωρίς κινδύνους υπερβολικής επεξεργασίας ή σπασμένων άκρων. Αυτή η μέθοδος λειτουργεί για μεσαία και μακριά μαλλιά. Και αν σας ενδιαφέρει επίσης τα σύντομα κυματιστά χτενίσματα, παρακαλώ, ελέγξτε αυτό σελίδα.\n# 25: Ενθάρρυνση των φυσικών μπούκλες σας\nΤα κύματα της παραλίας χωρίς σίδερο μπορούν να ενθαρρυνθούν με μια λύση αλατιού Epsom. Προετοιμάστε ένα διάλυμα από ½ κουταλιά της σούπας του κανονικού μαλακτικού μαλλιών σας, 1 κουταλιά της σούπας διαλυμένο αλάτι Epsom λεβάντας και ½ κουταλιά της σούπας διαλυμένο αλάτι. Απλώστε σε βρεγμένα μαλλιά και αφήστε το να στεγνώσει στον αέρα.\nΓνωρίζουμε ότι ψάχνετε για μια εύκολη, γρήγορη και ακίνδυνη μέθοδο δημιουργίας χαριτωμένων κυμάτων. Δοκιμάστε αυτά και, είμαστε σίγουροι, θα το βρείτε. Παρεμπιπτόντως, το Κυματιστά χτενίσματα Το τμήμα προσφέρει τόνους ωραίων ιδεών για το πώς να διαμορφώσετε τα κυματιστά μαλλιά σας.


Νέα μέτρα: Τι ισχύει για τους τουρίστες άνω των 60 ετών με πιστοποιητικό εμβολιασμού δύο δόσεων - CNN.gr\nΑνανεώθηκε: Παρασκευή, 19 Νοεμβρίου 2021 11:53\nΣε διευκρινίσεις για το ευρωπαϊκό πιστοποιητικό και τους τουρίστες άνω των 60 ετών που θα έρθουν στην Ελλάδα χωρίς να έχουν κάνει την τρίτη δόση έξι μήνες μετά την ολοκλήρωση του εμβολιασμού τους, προχώρησε ο Θάνος Πλεύρης.\nΥπενθυμίζεται ότι από τις 13 Δεκεμβρίου όλοι οι πολίτες άνω των 60 ετών θα πρέπει να κάνουν την αναμνηστική δόση αν θέλουν να διατηρήσουν το green pass τους, μετά το πέρας των 7 μηνών.\nΤι γίνεται ωστόσο με τους τουρίστες που θα θελήσουν να μπουν σε κλειστούς χώρους, όπως μουσεία, εστιατόρια κτλ.;\nΌπως διευκρίνισε ο υπουργός «Το ευρωπαϊκό πιστοποιητικό που αφορά στη μετακίνηση. Μετά, κάθε χώρα έχει τα δικά της μέτρα. Αν μια χώρα βάλει lockdown δεν σημαίνει ότι επειδή έχεις πιστοποιητικό εξαιρείσαι από το lockdown. Το ευρωπαϊκό πιστοποιητικό αναγνωρίζεται, είμαστε η πρώτη χώρα η οποία υποστηρίζει πως θα πρέπει να τροποποιηθεί και να μπει η τρίτη δόση, αλλά αυτό θα γίνει συνολικά και απλά βάζουμε επιπλέον μέτρο που δεν έχει σχέση με το ευρωπαϊκό πιστοποιητικό ως ευρωπαϊκό πιστοποιητικό, έχει σχέση με το αν είσαι άνω των 60 από τις 13 Δεκεμβρίου πρέπει εντός 7 μηνών να κάνει την τρίτη δόση», εξήγησε ο υπουργός Υγείας.\nΕρωτηθείς, δε, τι είναι σε προτεραιότητα: Να γίνει η πρώτη δόση σε όσους έχουν δεν έχουν εμβολιαστεί ή η αναμνηστική, απάντησε:«Και οι δύο είναι προτεραιότητες, βέβαια ο άνθρωπος που έχει κάνει τις δύο δόσεις χρειάζεται την τρίτη για να ενισχυθεί. Κάποιος που δεν έχει κάνει καθόλου το εμβόλιο είναι πλήρως ανοχύρωτος. Αφενός θέλουμε να ενισχύσουμε την τρίτη δόση, αφετέρου κόσμος ο οποίος έχει κάνει τις δύο δόσεις, κατά βάση θα κάνει και την τρίτη. Απλώς θέλουμε να μπούμε σε μια λογική υπενθύμισης. Τα στοιχεία που έχουμε δείχνουν ότι η τρίτη δόση κινείται σε καλό βαθμό. Αντιθέτως, η πρώτη δόση είναι το μεγάλο στοίχημα. Είναι πολύ δύσκολο κόσμος 60, 70 ετών που δεν έχει κάνει την πρώτη δόση να πειστεί. Στόχος μας είναι να πείσουμε αυτούς τους πολίτες και αν δεν τους πείσουμε να τους προστατεύσουμε. Δεν είναι τιμωρία, είναι προστασία γιατί αν αυτός ο κόσμος κινείται ανεξέλεγκτα, αυτός θα βρεθεί στις κλίνες ΜΕΘ», κατέληξε.\nΕΛΛΑΔΑ\t· ΕΙΔΗΣΕΙΣ\t· ΕΙΔΗΣΕΙΣ ΤΩΡΑ\t· CNN ΕΙΔΗΣΕΙΣ\t· ΜΕΤΡΑ ΚΟΡΩΝΟΪΟΣ\t· ΠΙΣΤΟΠΟΙΗΤΙΚΟ ΕΜΒΟΛΙΑΣΜΟΥ\t· ΚΟΡΩΝΟΪΟΣ\t· ΕΜΒΟΛΙΟ ΚΟΡΩΝΟΪΌΣ\t· ΤΟΥΡΙΣΤΕΣ\t· ΤΟΥΡΙΣΜΟΣ


ΠΑΟΚ-Κολοσσός: 79-83\t- PAOK BC\n20 Απριλίου 2019\tΑγώνες\nΟ ΠΑΟΚ ηττήθηκε με 79-83 από τον Κολοσσό Ρόδου στο “PAOK Sports Arena” για την 25η αγωνιστική της betshop Basket League. Ο ΠΑΟΚ παρατάχθηκε με 8 επαγγελματίες παίκτες και λύγισε από τα προβλήματα και τις απουσίες, γνωρίζοντας την 10η φετινή ήττα στο πρωτάθλημα υποχωρώντας στην 5η θέση του βαθμολογικού πίνακα.\nΟ Κολοσσός ξεκίνησε καλύτερα το παιχνίδι και προηγήθηκε με τρίποντα του Stevie Browning προηγήθηκε με 16-22, αλλά με δύο τρίποντα του Phil Goss στα τελευταία 5’’, ο ΠΑΟΚ ισοφάρισε σε 22 με τη λήξη του πρώτου δεκαλέπτου.\nΣτην δεύτερη περίοδο, ο ΠΑΟΚ πήρε το προβάδισμα με τον Milenko Tepic να είναι αποδοτικός στην επίθεση και του Θοδωρή Ζάρα και Βαγγέλη Μαργαρίτη να δίνουν πολύτιμες βοήθειες από τον πάγκο και έτσι έκλεισε το πρώτο ημίχρονο, προηγούμενος με 43-38.\nΟ Κολοσσός ήταν καλύτερος στο τρίτο δεκάλεπτο και πήρε τον έλεγχο του αγώνα ευστοχώντας σε 6 τρίποντα, ενώ ο ΠΑΟΚ από την μεριά του δεν μπορούσε να βρει λύσεις στην επίθεση. Έτσι, οι Ροδίτες μετέτρεψαν το -5 του ημιχρόνου σε +9 στο 30΄(57-66).\nΣτην τέταρτη περίοδο, ο Κολοσσός προηγήθηκε με διαφορά 10 πόντων (59-69), με τον ΠΑΟΚ να προσπαθεί να μπει και πάλι στο παιχνίδι μειώνοντας σε 65-69 με 2/2 βολές του Βαγγέλη Μαργαρίτη. Ο Κολοσσός όμως, έβρισκε τις λύσεις που χρειαζόταν στην επίθεση και προηγήθηκε εκ νέου με διαφορά 10 πόντων (70-80) στο 39’. Ο ΠΑΟΚ προσπάθησε μέχρι τέλους και μείωσε με τρίποντο του Αντώνη Κόνιαρη σε 79-82 5΄΄ πριν το τέλος, αλλά τελικά ο Κολοσσός πήρε τη νίκη με 79-83.\nΠΑΟΚ: Jefferson 10, Χρυσικόπουλος 4, Κόνιαρης 5 (1), Tepic 14 (2), Τσόχλας 12 (2), Μαργαρίτης 9, Ζάρας 9, Goss 16 (3)\nΚολοσσός Ρόδου: Lee 7 (1), Browning 16 (4), Δημάκος 9 (1), Demps 5 (1), Γεωργαλής, Μπίλης, Cupkovic 13 (3), Μαυροειδής 10, Παπαδάκης, Pinkston 14 (1), Liggins 9 (2)


Νέο ασθενοφόρο στο Κέντρο Υγείας.\nΣτο Δημοτικό Συμβούλιο της 13ης Μαρτίου διαβάστηκε μια ανακοίνωση του Πρόεδρου της Δημοτικής Επιτροπής Ν.Δ Αίγινας και δημοτικού συμβούλου κ. Φιλιππου Τζιτζη, όπου ενημέρωσε ότι κατόπιν ενεργειών τόσο της κ. Λ. Γιαννακακου-πολιτευτή και αντιπρόεδρου του Τζάνειου και ενός βουλευτή της περιφέρειας μας, όσο και της Δημοτικής Επιτροπής της ΝΔ Αίγινας, το χρόνιο αίτημα των κατοίκων του νησιού μας για ένα νέο σύγχρονο ασθενοφόρο στο Κέντρο Υγείας θα ικανοποιηθεί εντος 20 ημερών. Επίσης αναφέρει ότι ο Υπουργός Υγείας κ. Αβραμόπουλος διαβεβαίωσε ότι εντος του έτους θα μας χορηγήσουν αλλά δυο καινούργια ασθενοφόρα που θα καλύψουν πλήρως τις ανάγκες των κάτοικων του νησιού.\nΑίγινα: Αρνητική πρωτιά με τα ακριβότερα εισιτήρια.\nΗ ΣΦΗΝΑ\tΠαρασκευή 20 Μαρτίου 2009\nΗ Αίγινα απέχει μόλις 16 ναυτικά μίλια από τον Πειραιά. Είναι το δεύτερο λιμάνι σε επιβατική κίνηση, καθώς χειμώνα-καλοκαίρι πηγαινοέρχονται κάτοικοι του νησιού που εργάζονται στην Αθήνα, αλλά και πολλοί άλλοι που έχουν εξοχικό σπίτι στο νησί. Κι όμως, τα προβλήματα που αντιμετωπίζει η Αίγινα είναι πολλά. Ο δημοτικός σύμβουλος της Αίγινας, Φίλιππος Τζιτζης, δηλώνει στην «Σ»:«εχουμε το πιο ακριβό εισιτήριο, 15,50 ευρώ με το ταχύπλοο, 9,60 ευρώ με το συμβατικό πλοίο! Παλιά οι εταιρίες επικαλούντο την αύξηση της τιμής του πετρελαίου, τώρα όμως; Χρειάζονται αλλαγές και στα δρομολόγια. Το πρωινό του συμβατικού πλοίου πρέπει να περνά από την Αίγινα στις 7.10 το πρωί, κι όχι στις 7.25 και 7.40 που ισχύει τώρα, για να μπορούν να εξυπηρετούνται οι εργαζόμενοι. Στο δεύτερο λιμάνι της Αίγινας, στην τουριστική περιοχή της Αγίας Μαρίνας, έσπασε η ράμπα κι έχει προκληθεί καθίζηση στη στεριά, στο μόλο.\nΜετά από συντονισμένες προσπάθειες και πιέσεις της Τοπικής Επιτροπής Ν.Δ Αίγινας μας έγινε γνωστό ότι υπογράφτηκε κοινή υπουργική απόφαση σύμφωνα με την όποια: οι φοιτητές των οποίων η κύρια κατοικία βρίσκεται στις νησιωτικές περιοχές του νομού Πειραιώς (ΑΙΓΙΝΑ, ΠΟΡΟΥ, ΣΠΕΤΣΩΝ, ΚΥΘΗΡΩΝ , ΎΔΡΑΣ) καθώς και άλλες πόλεις που απέχουν από 40χλ από το κέντρο των ΑΘΗΝΩΝ(Μέθανα), έχουν πλέον το δικαίωμα να λαμβάνουν το στεγαστικό επίδομα, γι αυτό το λόγο ευχαριστούμε θερμά για άλλη μια φορά τον Υφυπουργό Εθνικής Παιδείας και Θρησκευμάτων κ. Γεώργιο Καλό.\tΑίγινα 7 Ιανουαρίου 2005


Προγνωστικά Στοιχήματος EuroLeague: Μπαρτσελόνα - Ζενίτ Αγίας Πετρούπολης\nBethome Bloggers Και τώρα θα τρέξει!\nΚαι τώρα θα τρέξει!\nΚαλημέρα. Περίπατο έκανε χθες η Αρμάνι Μιλάνο, δικαιώνοντας την προσέγγισή μας και επιβεβαιώνοντας το στοίχημα, που είχαμε ποντάρει. Εύκολος «άσος» από ημίχρονο (47-37) επί της Μπάγερν Μονάχου, με 80-69, στην Ιταλία.\nΜένουμε στην Ευρωλίγκα, σε μία σαφώς πιο δύσκολη μέρα, καθώς οι ευκαιρίες απουσιάζουν.\nΜπαρτσελόνα – Ζενίτ Αγίας Πετρούπολης Προγνωστικά\nΚαι τώρα τρέχει η Μπαρτσελόνα! Εγκλωβίστηκε στο χαμηλό ρυθμό της Ζενίτ και έχασε το πρώτο ματς της σειράς στη Βαρκελώνη με 76-74. Οπότε πρέπει να κάνει τουλάχιστον ένα μπρέικ για να βρεθεί στο Φάιναλ 4.\nΠαίζοντας εξαιρετική άμυνα και ούσα άκρως αποτελεσματική στην επίθεση (46% στα τρίποντα), η ομάδα του Τσάβι Πασκουάλ πέτυχε στο σκοπό της. «Έσπασε» την έδρα των Καταλανών και τώρα παίζει χωρίς άγχος στο δεύτερο ματς για το καλύτερο δυνατό.\nΜιλώντας για στοίχημα λοιπόν, η Μπαρτσελόνα θέλει να ισοφαρίσει τη σειρά και για να το κάνει πρέπει να ξεφύγει από το αργό τέμπο της Ζενίτ. Με αυτή τη λογική θα πάμε στο Over 81,5 πόντοι των Καταλανών, εμπιστευόμενοι την επιθετική τους ποιότητα. Επιλογή του 1,95 στη Winmasters.\n22:00 Μπαρτσελόνα – Ζενίτ Αγίας Πετρούπολης | Μπαρτσελόνα Over 81,5 πόντοι (1,[email protected] Winmasters)


Απόπειρα πραξικοπήματος στη Τουρκία - Forum για Θητεία και Στρατό\nΑπόπειρα πραξικοπήματος στη Τουρκία\nΘέμα: Απόπειρα πραξικοπήματος στη Τουρκία\nΑποστολή: 15/Ιουλίου/2016 ώρα 23:36\nΤι γινεται ρε παιδια φωτιστε μας λιγο.\nΠόντοι: 10626 Αποστολή: 16/Ιουλίου/2016 ώρα 12:02\nΑν δεν ήταν στημένο από τον Ερντογάν για να καθαρίσει τους "αντιφρονούντες" στο Στράτευμα, τότε σίγουρα ήταν πρόχειρη η δουλειά. Ούτε Πεζικό, ούτε μπλοκάρισμα τηλεπικοινωνιών, ούτε εκτέλεση μελών της Κυβέρνησης.\nΠόντοι: 487 Αποστολή: 16/Ιουλίου/2016 ώρα 16:15\nΠραξικοπημα Παρασκευη απογευμα με τον κοσμο εξω για βολτα; Εκτος αν βγηκαν για κυνηγι ποκεμον. Ουτε συλληψεις πολιτικων, δημοσιογραφων, την κορυφη της ιεραρχιας σε αστυνομια κλπ. Και ο Ερντογαν σε διακοπες, δε το ηξεραν ; Τωρα εχει το δικαιωμα να εκκαθαρισει δικαστικο συστημα και στρατο απο αντιφρονουντες, και ηδη το κανει. Παντως τεραστια απηχηση ο σουλτανος, προς επιρρωση των συμπερασματων που προκυπτουν απο τη Ρωσια του Πουτιν, οτι οι λαοι, πλην του ελληνικου, ειναι διατεθειμενοι να κανουν εκπτωσεις στο κομματι δημοκρατια αν αυτο εγγυαται προοδο.\nΠόντοι: 10626 Αποστολή: 19/Ιουλίου/2016 ώρα 20:05\nΤώρα μας απειλεί και ο Τούρκος Πρεσβευτής...\nΤούρκος πρέσβης στην Αθήνα: Δεν θα τα πάμε καλά αν δεν μας δώσετε τους 8\nΠροειδοποιητικό μήνυμα για επιδείνωση των ελληνοτουρκικών σχέσεων έστειλε ο Τούρκος πρέσβης στην Ελλάδα,Κερίμ Ουράς, μιλώντας πριν από λίγο σε δημοσιογράφους κατά τη διάρκεια ενημέρωσης για τα τεκταινόμενα στην Τουρκία.\nΟ ίδιος είπε πως η Ελλάδα δεν θα επιτρέψει την προσγείωση του ελικοπτέρου, ωστόσο ερωτηθείς από τους δημοσιογράφους για το τι κατά τη γνώμη του έπρεπε να γίνει, δεν έδωσε κάποια απάντηση.\nΠόντοι: 26 Αποστολή: 21/Ιουλίου/2016 ώρα 18:07\nΠοιό ήταν το Αίτιο-Αφορμή για το πραξικόπημα στην Τουρκία και ήταν δικαιολογημένο;\nΠόντοι: 10626 Αποστολή: 21/Ιουλίου/2016 ώρα 21:01\nΠόντοι: 476 Αποστολή: 21/Ιουλίου/2016 ώρα 21:18\nΑφορμές υπάρχουν πολλές, το αίτιο θα πάρει χρόνο για να διαφανεί.\nΈχεις τους κεμαλικούς και στρατιωτικούς που θέλουν να βγουν μπροστά, έχεις τον Ερντογάν που θέλει να γίνει απόλυτος άρχοντας, το Κουρδιστάν όπως είπε ο Νάσσος, αλλά υπο μία άλλη οπτική, η Τουρκία είναι και αυτή ένα πιόνι σε μια παρτίδα που παίζει ανάμεσα σε ΗΠΑ-Ρωσσία-ΕΕ-Κίνα.\nΟι ΗΠΑ θέλουν να συνεχίσουν να έχουν τον έλεγχο και τον πρώτο λόγο, και δεν θέλουν να δουν ευρωασιατική ένωση.\nΗ ΕΕ θέλει να πετάξει το ΝΑΤΟ απο πάνω της και να φτιάξει ευρωστρατό. Επίσης θέλει εμπορική ένωση με την Ρωσσία.\nΟι Ρώσσοι θέλουν να προφυλάξουν τα μαλακό τους υπογάστριο (Καζακστάν), Επίσης καίγονται για πρόσβαση στα θερμά νερά της Μεσογείου.\nΟι Κινέζοι κάθονται σιωπηρά και κοιτάνε, προετοιμάζονται και περιμένουν την κατάλληλη στιγμή.\nΥπάρχουν αντικρουόμενες ατζέντες και δόγματα, και όλοι οι μεγάλοι παίχτες κάνουν αργά και σταθερά βήματα. Μερικές φόρες όμως, όταν βρίσκουν ευκαιρία, εκβιάζουν καταστάσεις.\nΕγώ το βλέπω σαν το πρώτο ράγισμα. Μπορεί να δούμε την Τουρκία να περνά σε εμφύλιο πόλεμο και να σπάει σε μικρά κομμάτια. Εμείς είμαστε νοκ-άουτ, οπότε δεν τους νοιάζει.\nΠόντοι: 240 Αποστολή: 21/Ιουλίου/2016 ώρα 21:23\nΠολυ γενικα το θετεις Νασσο.\nΣου ειναι ευκολο να κανεις καμια αναλυση για εμας τους νεοτερους να κατανοησουμε τι γεωπολιτικο παιχνιδι παιζεται;\nΟτι δηλαδη οι πραξικοπηματιες θελανε να γινουν κυβερνηση ωστε να πολεμησουν πιο ενεργα το Κουρδισταν απ' οτι κανει η παρουσα κυβερνηση ή κατι τετοιο τελος παντων;\nΓια κανε ενα ιξπλειν...\nΠόντοι: 10626 Αποστολή: 22/Ιουλίου/2016 ώρα 09:22\nΔες τα παρακάτω βίντεο κυρίως του Μάζη, γενικά όμως επειδή πλέον βλέπουν την ίδρυση του Κουρδιστάν, προσπάθησαν να ρίξουν τον Ερντογάν μπας και σώσουν τη κατάσταση.


Τα κοντέρ στις ΗΠΑ σπάει η Άρτεμις Σπανού με το κολλέγιο του Ρόμπερτ Μόρις. Η διεθνής Ελληνίδα παίκτρια που γράφει τη δ\nική της ιστορία στην άλλη άκρη του Ατλαντικού μίλησε την ιστοσελίδα www.basket.gr για τα όνειρα και τις φιλοδοξίες της τονίζοντας ότι θέλει να παίξει επαγγελματικό μπάσκετ. Δεν ξέχασε και την εθνική γυναικών για την οποία πιστεύει ότι έχει πάθος και δίψα για κάτι καλό.\nΗ αλήθεια είναι ότι δεν το περίμενα. Όταν έρχεσαι Αμερική σε κολέγιο σκέφτεσαι πως θα επιβιώσεις εξαιτίας του ανταγωνισμού που υπάρχει και τι μπορείς να κάνεις για να γίνεις καλύτερη. Ξεκίνησα και με τον καιρό προσπαθούσα να γίνομαι όλο και καλύτερη και μαζί με την δουλειά ήρθαν και τα υπόλοιπα. Δεν το περίμενα, αλλά είμαι χαρούμενη που βλέπω ότι οι κόποι μου ανταμείβονται και πάντα συνεχίζω για το καλύτερο και το επόμενο βήμα που θα έρθει.\nΈχω πέντε ακόμα μήνες για να αποφοιτήσω. Πρώτος στόχος είναι να πάμε με την ομάδα το Ρόμπερτ Μόρις, όσο καλύτερα γίνεται φέτος και έχουμε βάλει ψηλούς στόχους! Ακόμα δεν ξέρω τι θα γίνει μετά το κολέγιο, αλλά θα ήθελα πολύ να παίξω επαγγελματικό μπάσκετ, όπως είναι το όνειρο κάθε παίκτριας πιστεύω.\nΘα ήθελα να δοκιμάσω την τύχη μου το καλοκαίρι εδώ στην Αμερική, αλλά μετά από αυτό, για το χειμώνα, θα προτιμούσα να αγωνιστώ κάποια ομάδα γα Ευρώπης.\nΕίναι ο τέταρτος χρόνος για μένα στην Αμερική και έχω συνηθίσει να βρίσκομαι μακριά από την Ελλάδα. Λογικό είναι να μου λείπουν η οικογένεια και οι φίλοι, αλλά η τεχνολογία που έχουμε στις μέρες μας βοηθάει στην επικοινωνία. Όμως μπορώ να πω ότι μου λείπει το ελληνικό μαγειρεμένο φαγητό γιατί, όπως οι περισσότεροι ξέρουν, το διατροφικό πρόγραμμα των Αμερικάνων δεν είναι και το καλύτερο.\nΗ ομάδα μας προκρίθηκε το καλοκαίρι και είμαστε στα τελικά για το Πανευρωπαϊκό του 2015. Είναι σπουδαίο πράγμα και πιστεύω ότι έχουμε θέληση για να συνεχίσουμε το ίδιο καλά και ανοδικά. Το πάθος και η δίψα υπάρχει, πράγμα πολύ σημαντικό για μια ομάδα.\nΠιστεύω πως είναι πολύ σημαντικό να έχεις κάποιον από τη ίδια χώρα εδώ στην Αμερική. Τα προηγούμενα τρία χρόνια ήμουν με την Αννα Καβασιλα και φέτος έχω την Άννα-Νικη Σταμολάμπρου. Είμαστε εδώ σε οτιδήποτε χρειαστεί η μια την άλλη και σαν μεγαλύτερη εγώ φέτος προσπαθώ να μάθω στην Άννα-Νικη πράγματα τα οποία μπορεί να τα χρειαστεί στο μέλλον όταν εγώ θα έχω φύγει. Είναι σημαντικό γιατί μπορούμε να μιλάμε την γλώσσα μας και να λέμε για θέματα που συμβαίνουν στην Ελλάδα, πράγμα που δεν μπορείς να κάνεις με κανέναν εδώ, γιατί οι περισσότεροι δεν ξέρουν καν που βρίσκεται η Ελλάδα!!\nΠερισσότερα σε αυτή την κατηγορία: « Γ. Κουκάς: «Δεν είναι ώρα για απολογισμό» Ι. Σωσσίδης: «Ιστορική ευθύνη της ΧΑΝΘ απέναντι στο μπάσκετ» »


Τα 10 καλύτερα ξενοδοχεία κοντά σε: Hofwirt - Hotel Gasthof\nΤα καλύτερα ξενοδοχεία κοντά σε: Hofwirt - Hotel Gasthof, Neubeuern\nΞενοδοχεία κοντά σε: Hofwirt - Hotel Gasthof\nMarktplatz 5, 83115 Neubeuern, Βαυαρία, Γερμανία\nHofwirt - Hotel Gasthof: Διαβάστε κριτικές\n2.087 από 7.701 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Hofwirt - Hotel Gasthof\n7,3 χλμ. από Hofwirt - Hotel Gasthof\n3,4 χλμ. από Hofwirt - Hotel Gasthof\n3,9 χλμ. από Hofwirt - Hotel Gasthof\n5,9 χλμ. από Hofwirt - Hotel Gasthof\n5,5 χλμ. από Hofwirt - Hotel Gasthof\n7,1 χλμ. από Hofwirt - Hotel Gasthof\n8,8 χλμ. από Hofwirt - Hotel Gasthof\n8,9 χλμ. από Hofwirt - Hotel Gasthof\n11,1 χλμ. από Hofwirt - Hotel Gasthof\n9,3 χλμ. από Hofwirt - Hotel Gasthof\n9,5 χλμ. από Hofwirt - Hotel Gasthof\n12,3 χλμ. από Hofwirt - Hotel Gasthof\n12,4 χλμ. από Hofwirt - Hotel Gasthof\n11,6 χλμ. από Hofwirt - Hotel Gasthof\n11,4 χλμ. από Hofwirt - Hotel Gasthof\n12,5 χλμ. από Hofwirt - Hotel Gasthof\n12,1 χλμ. από Hofwirt - Hotel Gasthof\n13,7 χλμ. από Hofwirt - Hotel Gasthof\n13,3 χλμ. από Hofwirt - Hotel Gasthof\n13,2 χλμ. από Hofwirt - Hotel Gasthof


Επιβίωση στο δάσος και στο χιόνι - Φτιάχνω μόνος μου\nΑΡΧΙΚΗ ΣΕΛΙΔΑ » ΕΠΙΒΙΩΣΗ ΣΕ ΚΡΙΣΗ » Επιβίωση στο δάσος και στο χιόνι\nΟδηγίες για επιβίωση στο δάσος και στο κρύο\nΜπιβουάκ είναι η μαγική λέξη που εμπνέει, υποβάλει αλλά και συχνά πανικοβάλει τους ορειβάτες. Μερικοί ορισμοί για να ξέρει κανείς τι τον περιμένει:\nΜπιβουάκ: η υπαίθρια ορεινή διανυκτέρευση, που πραγματοποιείται πάνω στην ορθοπλαγιά ή σε αντίξοη περιοχή του βουνού, με τον ελάχιστο και ελαφρύτερο δυνατό εξοπλισμό στη διάρκεια μιας ορεινής πεζοπορίας, αλπικής διάσχισης ή αναρριχητικής διαδρομής. Οι ορειβάτες συχνά υποχρεώνονται να περάσουν μια ή και περισσότερες νύχτες στο ύπαιθρο, σε ορεινές περιοχές που δεν υπάρχουν καταλύματα ή όταν επικρατούν αντίξοες συνθήκες.\nΑπρογραμμάτιστο (αναγκαστικό) μπιβουάκ: Συνήθως το bivouac είναι αναγκαστικό λόγω κάποιου τραυματισμού ή αδιαθεσίας, απρόβλεπτης κακοκαιρίας, υπέρβασης του χρονικού προγράμματος της πορείας ή παρέκκλισης από την προβλεπόμενη διαδρομή. Στην περίπτωση αυτή συνήθως λείπει και ο απαραίτητος εξοπλισμός. Οι ορειβάτες μιας απρογραμμάτιστης κατασκήνωσης μπιβουάκ πρέπει να προβλέπουν την κατοχή των απαραίτητων υλικών για μια ανεκτή διανυκτέρευση, όπως ο σάκος μπιβουάκ, ίσως μια αλουμινοκουβέρτα, κάποια ειδική τροφή, πρόχειρη μόνωση εδάφους και ικανό ρουχισμό.\nΠρογραμματισμένο Μπιβουάκ: Το πιο άνετο Μπιβουάκ. Διεξάγεται σε μια διαδρομή που απαιτεί μια ή περισσότερες διανυκτερεύσεις όταν στόχος είναι η μετακίνηση με ταχύτητα και το ελάχιστο αναγκαίο φορτίο. Το προγραμματισμένο bivouac είναι και το πιο άνετο, αλλά πρέπει να γίνει προσεκτική επιλογή του εξοπλισμού, ώστε να μην βαρύνει υπερβολικά το σακίδιο και καθυστερεί τη διάσχιση. Μεταφέρουμε μαζί μας το μίνιμουμ εξοπλισμό κάμπινγκ ,που καθιστά τη διανυκτέρευσή σε λογικό βαθμό άνετη. Όπως υπόστρωμα, ικανό έξτρα ρουχισμό, ένα σάκο μπιβουάκ και ίσως έναν ελαφρύ υπνόσακο.\nΗμι-προγραμματισμένο Μπιβουάκ: Όταν πρόκειται για διαδρομές οι οποίες είναι εφικτές σε μια μέρα, όμως ενδέχεται και να μην ολοκληρωθούν, οπότε να πρέπει κανείς να έχει προβλέψει να πάρει μαζί του ορισμένα πράγματα, όπως και στο προγραμματισμένο. Προσοχή να μην φορτώνεστε με υπερβολικό βάρος, το οποίο θα σας κάνει πιο αργούς. Συνήθως ενώ ένα υπόστρωμα, ένας σάκος μπιβουάκ και λίγα επιπλέον ρούχα αρκούν.\nΤο bivouac σε χαμηλά υψόμετρα αποτελεί μια σχετικά εύκολη υπόθεση, όπου μια επιπλέον στρώση στεγνού ρουχισμού, ένα μονωτικό στρωματάκι, κάποιο κάλυμμα προστασίας από τον καιρό και ένα ρόφημα θα εξασφαλίσουν μια άνετη διανυκτέρευση. Συνήθως όμως η αναγκαστική διανυκτέρευση στο βουνό είναι μια δυσάρεστη κατάσταση. Σε αναρριχητικό bivouac, για παράδειγμα, μπορεί να χρειαστεί να αγκυρώσετε τον εαυτό σας για ασφάλεια και να περάσετε τη νύχτα κρεμασμένοι στο βράχο, ενώ σε bivouac χειμερινής ανάβασης ίσως αναγκαστείτε να δαπανήσετε πολύ χρόνο κάτω από δυσμενείς καιρικές συνθήκες για την κατασκευή κάποιου καταφυγίου (χιονότρυπα, σπηλιά χιονιού κτλ.).\nΥλικά bivouac (προσέχουμε για να έχουμε)\nΑνεξάρτητα του χαρακτήρα και του είδους μιας ορεινής δραστηριότητας (αναρρίχηση, ορειβασία, πεζοπορία) πρέπει πάντα να υπάρχει πρόβλεψη για ορισμένα υλικά που σε περίπτωση ανάγκης θα εξασφαλίσουν μια υποφερτή και ασφαλή διανυκτέρευση.\nΗ ικανή και αναγκαία ποσότητα ρουχισμού και εξοπλισμού που χρειάζεται να μεταφέρει κανείς μαζί του εξαρτάται από μια σειρά αντικειμενικών παραγόντων, όπως η εποχή του χρόνου, το είδος του πεδίου, η διάρκεια της διαδρομής, καθώς και από την εμπειρία, τη φυσική κατάσταση, το χαρακτήρα και τη γενικότερη νοοτροπία στην ανάβαση.\nΣε κάθε περίπτωση η επιλογή των υλικών ανάγκης που θα πάρετε μαζί σας πρέπει να γίνεται προσεκτικά και με βάση τη λογική της επιβίωσης (όχι της άνεσης), ώστε ν’ αποφεύγεται το υπερβολικό βάρος που μπορεί από μόνο του να γίνει αιτία καθυστερήσεων και να οδηγήσει σ’ αναγκαστικό bivouac.\nΗ μεταφορά υλικών bivouac θα περιορίσει ενδεχομένως την ταχύτητα και την άνεση της μετακίνησής σας στο βουνό. Προνοώντας όμως πάντα για ένα ελάχιστο φορτίο από αυτά, εξασφαλίζετε τον εαυτό σας την αντιμετώπιση του απρόοπτου και τη σιγουριά ότι την επόμενη μέρα θα βρεθείτε ξανά στο μονοπάτι για να συνεχίσετε την πορεία ή στο βράχο για να τελειώσετε την αναρρίχηση. Επιπλέον η συνεχής ενασχόληση με το βουνό και η εμπειρία διαμορφώνει σιγά -σιγά την ικανότητα διάκρισης της λεπτής διαχωριστικής γραμμής ανάμεσα στο να μεταφέρει κανείς είτε πάρα πολλά είτε πολύ λίγα.\nΜια ενδεικτική λίστα υλικών bivouac που μπορούν να χρησιμοποιηθούν για τη δημιουργία ενός προσωπικού καταφυγίου ανάγκης και αξίζουν μια θέση στο σακίδιό σας δίπλα στις κανονικές προμήθειες φαγητού, νερού και ρουχισμού είναι η παρακάτω:\nσάκος bivouac ή μια ελαφριά σκηνή τύπου σωλήνα ή εναλλακτικά δύο πολύ μεγάλες μαύρες ενισχυμένες πλαστικές σακούλες και ίσως ένας πολύ ελαφρύς υπνόσακος.\nαδιάβροχο τζάκετ ή καγκούλ\nαλουμινοκουβέρτα (σώζει ζωές)\nμονωτικό στρωματάκι τύπου carimat\nκαμινέτο, κατσαρολάκι, φαγητό, σπίρτα θύελλας (σε αδιάβροχη θήκη), κεριά\nεπιπλέον τροφή (ειδικά γλυκίσματα)\nεπιπλέον θερμοεσώρουχα, κάλτσες και νάυλον σακούλες\nφακός κεφαλής με εφεδρικές μπαταρίες και λαμπάκια\nμαχαίρι επιβίωσης, φτυάρι χιονιού\nχάρτης της περιοχής και πυξίδα\nΠροετοιμασία για bivouac\nΠριν τη λήψη μιας τελικής απόφασης για bivouac σταθμίστε καλά όλα τα δεδομένα πριν τις συνθήκες που επικρατούν, όπως τη σωματική και ψυχική κατάσταση της ομάδας, την πιθανή ύπαρξη τραυματία, τις καιρικές συνθήκες, την απόσταση από τον προορισμό και την κατάσταση του μονοπατιού.\nΑξιολογείστε επίσης την περίπτωση να μην ακινητοποιηθείτε σε μια αναγκαστική διανυκτέρευση, αλλά για να συνεχίσετε αργά και σταθερά την πορεία σας. Μια τέτοια απόφαση, βέβαια, προϋποθέτει την ύπαρξη δυνατών φακών κεφαλής (ένας φακός ανά δύο άτομα τουλάχιστον) και εφεδρικών μπαταριών, καθώς και άριστη γνώση της διαδρομής και την παρουσία στην ομάδα ενός έμπειρου ατόμου σε νυκτερινές πορείες.\nΓενικά όμως ισχύει σαν κανόνας ότι η συνέχιση της πορείας μέσα στη νύχτα πρέπει ν’ αποφεύγεται, εκτός εάν το πεδίο κίνησης είναι γνωστό και ομαλό (μονοπάτι, δρόμος) ή το τέλος της διαδρομής είναι σίγουρα κοντά.\n· Η νυκτερινή πορεία σε ορεινό μονοπάτι χωρίς εμφανή όρια μπορεί να αποβεί εξαιρετικά επικίνδυνη και ν’ οδηγήσει σε πτώσεις που πολύ δύσκολα αντιμετωπίζονται μέσα στο σκοτάδι.\n· Σε δασωμένες περιοχές η νυχτερινή πορεία μπορεί να παρεμποδιστεί εντελώς, ιδιαίτερα όταν επικρατεί και ομίχλη.\n· Στην περίπτωση της αναρρίχησης, όταν η σχοινοσυντροφιά διαπιστώσει αργά το απόγευμα ότι δεν προλαβαίνει να τελειώσει τη διαδρομή με το φως της μέρας, πρέπει οπωσδήποτε να σταματήσει την προσπάθεια και ν’ αναζητήσει κατάλληλο σημείο για bivouac.\n· Η ανάβαση σε παγετώνα τη νύχτα απαιτεί με τη σειρά της πολύ μεγάλη εμπειρία, ασφάλιση με σχοινί και προσεκτική εργασία με χάρτη, πυξίδα και αλτίμετρο.\nΕπομένως, εάν έχουν προκύψει αντιξοότητες και η διανυκτέρευση bivouac δεν μπορεί να αποφευχθεί, προσπαθήστε να εντοπίσετε το κατάλληλο σημείο για νυχτερινή εγκατάσταση πριν τη δύση του ηλίου, ώστε να υπάρχει αρκετός χρόνος στη διάθεσή σας για την προετοιμασία του χώρου.\nΣτην επιλογή της τοποθεσίας του bivouac ο πρώτος παράγοντας που λαμβάνεται υπ’ όψιν είναι η ασφάλεια. Η περιοχή πρέπει να είναι προφυλαγμένη από πιθανούς κινδύνους πτώσης βράχων, χιονοστιβάδων ή κεραυνών. Σε απότομες και εκτεθειμένες περιοχές επιβάλλεται η ασφάλιση (αγκύρωση) των ατόμων και του εξοπλισμού. Παρά την έλλειψη άνεσης, ο κανόνας αυτός πρέπει απαραίτητα να εφαρμόζεται, ώστε να ελαχιστοποιηθούν οι πιθανότητες ανεπιθύμητων τραυματισμών ή απώλειας υλικών.\nΗ επόμενη προτεραιότητα αφορά την προστασία από τον άνεμο και την κακοκαιρία. Ο άνεμος είναι ο μεγαλύτερος εχθρός κατά τη διάρκεια ενός αναγκαστικού bivouac. Λειτουργεί ως επαγωγός της θερμότητας από το σώμα και προκαλεί εξάτμιση στα βρεγμένα ρούχα δημιουργώντας αφόρητες συνθήκες παγωνιάς. Ακόμα και ο νοτιάς μπορεί να σας καταψύξει αν σας βρει βρεγμένους. Μην μείνετε εκτεθειμένοι με κανέναν τρόπο. Επιλέξτε ή διαμορφώστε ένα κατάλληλο φυσικό καταφύγιο και χρησιμοποιείστε οποιοδήποτε υλικό έχετε στη διάθεσή σας για να αυτοπροστατευτείτε.\nΑναζητήστε γενικά ένα χώρο σχετικά επίπεδο που να σας επιτρέπει να ξαπλώσετε ή τουλάχιστον να καθίσετε. Αν δεν βρίσκετε κατάλληλο σημείο, χρησιμοποιείστε το πτυσσόμενο φτυάρι σας, την αξίνα χιονιού ή οποιοδήποτε άλλο μέσο για να μετακινήσετε κάποια βράχια και να ισιώσετε το χώρο.\nΤακτικές για την επιβίωση κατά τη διάρκεια του bivouac\nΣτη διάρκεια ενός bivouac το πιο σημαντικό είναι να κατορθώσετε να προφυλαχτείτε από τις καιρικές συνθήκες (άνεμος, βροχή, χιονόπτωση) και να διατηρήσετε τη θερμοκρασία του σώματός σας σταθερή, ώστε ν’ αποφεύγετε τον κίνδυνο της υποθερμίας.\nΗ έλλειψη φαγητού ή ακόμα και ύπνου κατά τη διάρκεια του bivouac δε δημιουργεί κατ’ ανάγκη ιδιαίτερα κρίσιμες καταστάσεις. Ένας καλός ύπνος, βέβαια, θα βοηθήσει την ανανέωση του οργανισμού και θ’ αυξήσει την απόδοση της επόμενης μέρας. Η λήψη υγρών και κατά το δυνατόν ζεστών ροφημάτων είναι επίσης απαραίτητη για την πρόληψη αφυδάτωσης ή ακόμα και κρυοπαγημάτων (ειδικά στην περίπτωση εξορμήσεων σε αλπικά ύψη μεγάλης διάρκειας).\nΜερικές βασικές πρακτικές με τις οποίες ένα bivouac μπορεί να πραγματοποιηθεί με ασφάλεια και σχετική άνεση είναι οι παρακάτω:\n· Αφαιρέστε αμέσως κάθε τμήμα του ρουχισμού που είναι βρεγμένο ή υγρό και έρχεται σε απ’ ευθείας επαφή με το δέρμα.\n· Φορέστε στεγνά ρούχα και εσώρουχα (στην ανάγκη, στίψτε τα βρεγμένα ρούχα και βάλτε τα πάνω από τα στεγνά). Αν δεν έχετε στεγνές κάλτσες, φορέστε στα πόδια σας στεγνά γάντια ή νάιλον σακούλες. Μην βγάλετε τις μπότες σας στη διάρκεια του ύπνου.\n· Φροντίστε για καλή μόνωση εδάφους. Η εδαφική υγρασία είναι χειρότερη από το κρύο του αέρα. Εάν δεν έχετε μονωτικό στρωματάκι χρησιμοποιείστε την αφρώδη πλευρά του σακιδίου ή φτιάξτε με σχοινιά, σχοινάκια, στεγνά χόρτα, κλαδιά και οτιδήποτε άλλο εύκαιρο ένα μονωμένο πλαίσιο, τουλάχιστον για να καθίσετε.\n· Χρησιμοποιείστε ότι εξοπλισμό έχετε για να προφυλαχθείτε από το κρύο και τον άνεμο (σάκο bivouac, καγκούλ, αδιάβροχο, αλουμινοκουβέρτα, μονωτικό στρωματάκι, το ίδιο το σακίδιο κλπ.)\n· Εάν δεν έχετε σάκο bivouac, βάλτε τα πόδια σας μέσα στο σακίδιο και τραβήξτε μέχρι τα γόνατα το κολάρο επέκτασης φορτίου. Καλύψτε το άνω μέρος του σώματός σας με οτιδήποτε αδιάβροχο διαθέτετε. Αγκαλιαστείτε με τους συντρόφους σας. Τυλίξτε γύρω από το σώμα σας υπάρχοντα σχοινιά παρεμβάλλοντας ανάμεσα ξερά χόρτα και κλαδάκια.\n· Εκμεταλλευτείτε οποιοδήποτε φυσικό καταφύγιο ή υλικό υπάρχει στην περιοχή (λάκκους και κουφάλες δέντρων, φυσικά τοιχία, προεξοχές του εδάφους). Φτιάξτε έναν ανεμοφράκτη με πέτρες / χιόνι ή σκάψτε μια χιονότρυπα / χιονοσπηλιά. Απομακρυνθείτε όμως από μοναχικά δέντρα για τον κίνδυνο κεραυνών.\n· Χαλαρώστε τα σφιχτά ρούχα, τις ζώνες και τα κορδόνια από τις μπότες. Τρίψτε καλά το επάνω μέρος του σώματος και τα πόδια.Βοηθείστε την κυκλοφορία του αίματος κάνοντας συνεχώς μαλάξεις στο σώμα σας.\n· Εκμεταλλευτείτε τη θερμοκρασία του σώματός σας και συμπτυχθείτε μαζί με τα άλλα μέλη της ομάδας για καλύτερη θέρμανση (αν υπάρχει τραυματίας να τον έχετε στη μέση).\n· Πίνετε συνεχώς υγρά (ζεστά, αν είναι δυνατόν) και τρώτε γλυκίσματα (σταφίδες, σοκολάτες, ξερά σύκα, καραμέλες).\n· Προσπαθήστε να κάνετε λίγη γυμναστική πριν κοιμηθείτε. Εάν είναι δυνατόν, γεμίστε μποτίλιες ζεστό νερό και κοιμηθείτε αγκαλιά με αυτές.\n· Αν αισθάνεστε υπερβολικό κρύο (ρίγη, κροτάλισμα των δοντιών κλπ.) αποφύγετε να κοιμηθείτε, όσο εξαντλημένοι και νυσταγμένοι και εάν είστε. Μπορεί να μην ξαναξυπνήσετε λόγω υποθερμίας. Κάντε συνεχώς ασκήσεις κατά τη διάρκεια της νύχτας. Ελέγχετε συνεχώς και τους υπόλοιπους συντρόφους σας.\n· Εάν στο bivouac συμμετέχει κάποιος υπερβολικά εξουθενωμένος ή τραυματίας, πρέπει να τον προσέχετε συνέχεια σε βάρδιες σε όλη τη διάρκεια της νύχτας. Η διανυκτέρευση σε bivouac μπορεί να χειροτερέψει την κατάστασή του σε έσχατο βαθμό.\nΤέλος, εφόσον το bivouac είναι απρογραμμάτιστο, βγείτε την επόμενη μέρα όσο το δυνατόν νωρίτερα (μόλις χαράξει) ξανά στη διαδρομή σας και επικοινωνήστε με τη βάση σας, ώστε να αποφευχθεί η αναστάτωση του σχεδιασμού μιας μη απαραίτητης διάσωσης.\nΜπιβουάκ στο δάσος\nΣε δασωμένη περιοχή και όταν το χιόνι δεν είναι πολύ, μια λοξή στέγη αποτελεί την πιο απλή προστασία κατά του ανέμου και των καιρικών συνθηκών. Η στέγη αυτή φτιάχνεται περίπου 50 μέτρα μέσα στο δάσος και όχι στο όριο του δάσους που είναι εκτεθειμένο στον άνεμο.\nΣε ύψος περίπου 1 μέτρου μεταξύ δύο κορμών δένδρου, ή χρησιμοποιώντας δύο μπαστούνια του σκι, τεντώνουμε ένα σχοινί. Σ’ αυτό το σχοινί στερεώνουμε μια Αλουμινοκουβέρτα ή ένα καγκούλ, το φέρνουμε λοξά προς το έδαφος και αφήνουμε την ανοιχτή πλευρά του αντίθετα προς τον άνεμο.\nΟι πλαϊνές πλευρές του μπορούν να καλυφθούν με κλαδιά ή με χιόνι, για προστασία από τον καιρό. Η λοξή στέγη προσφέρει προστασία κατά της βροχής, του χιονιού και του αέρα. Όταν ο καιρός είναι αμφίβολος, είναι καλύτερα να την φτιάξουμε νωρίς το απόγευμα, αντί μόλις πέσει η νύχτα, που μπορεί να έχει βραχεί ήδη ο υπνόσακος.\nΜπιβουάκ στο χιόνι\nΌπως αναφέρθηκε ήδη, η υπαίθρια διανυκτέρευση σε συνθήκες χαμηλού υψομέτρου είναι γενικά μια εύκολα αντιμετωπίσιμη κατάσταση. Σε συνθήκες όμως χειμερινού βουνού, η διανυκτέρευση και πολύ περισσότερο το αναγκαστικό bivouac είναι μια πιο σύνθετη και δύσκολη περίπτωση. Όταν μάλιστα δεν υπάρχει ο απαραίτητος εξοπλισμός bivouac, η κατασκευή ενός καταφυγίου από χιόνι είναι η μόνη εναλλακτική δυνατότητα για ασφαλή διανυκτέρευση ή παρατεταμένη διαμονή σε χιονισμένη ορεινή περιοχή.\nΤα χιονο-καταφύγια δεν είναι πρακτικά σε μικρής διάρκειας χειμερινές διαδρομές, αλλά αποτελούν πρόσφορη λύση σε ένα μακρύ ταξίδι ή σε εξαιρετικά δύσκολες καιρικές συνθήκες. Τα βασικά είδη χιονο-καταφυγίων είναι οι χιονότρυπες, οι χιονοσπηλιές και τα ιγκλού.\nΗ κατασκευή χιονο-καταφυγίων είναι χρήσιμη γνώση και απαραίτητο στοιχείο εκπαίδευσης όσων δραστηριοποιούνται στο βουνό. Μερικές φορές μπορεί να θεωρηθεί διασκεδαστική ενασχόληση, αλλά σίγουρα είναι κοπιαστική δουλειά που απαιτεί πολύ ιδρώτα και διαρκεί συνήθως δύο ως τρεις ώρες. Τα εργαλεία που χρειάζονται είναι ένα φτυάρι χιονιού και όταν το χιόνι είναι παγωμένο, ένα χιονοπρίονο.\nΈνα καλοφτιαγμένο καταφύγιο χιονιού είναι πιο ασφαλές από μια σκηνή, όσον αφορά την αντοχή του στις κακές καιρικές συνθήκες (καταιγίδα, χιονοθύελλα), ενώ στις περιπτώσεις που η μορφολογία του εδάφους δεν επιτρέπει το στήσιμο σκηνών, αποτελεί τη μόνη δυνατή λύση εγκατάστασης. Ακόμη κι αν η κατασκήνωση σας γίνεται με σκηνές, ένα καταφύγιο χιονιού μπορεί να χρησιμοποιηθεί για το μαγείρεμα, τη συγκέντρωση της ομάδας, ως αποθηκευτικός χώρος του εξοπλισμού, αλλά και ως καταφύγιο ανάγκης στην περίπτωση που μια σκηνή καταρρεύσει σε συνθήκες μεγάλης κακοκαιρίας.\nΟι χιονότρυπες είναι κατάλληλα καταφύγια ανάγκης για επείγουσες καταστάσεις, λόγω του απλού και γρήγορου τρόπου κατασκευής τους. Πρόκειται για λάκκους ή τάφρους που ανοίγονται στο χιόνι σε βάθος περίπου ένα μέτρο.\nΤο ακριβές μέγεθος μιας χιονότρυπας εξαρτάται από τα διαθέσιμα υλικά που υπάρχουν για τη δημιουργία της οροφής της (κλαδιά, πέδιλα του σκι, σάκος bivouac, κάποιος μουσαμάς κτλ.). Τα κενά που απομένουν στην οροφή κλείνονται με χιόνι. Η οροφή μπορεί επίσης να χτιστεί με παγόπλακες, αλλά κάτι τέτοιο απαιτεί κατάλληλο χιόνι, εμπειρία και χρόνο.\nΤο εσωτερικό της χιονότρυπας διευρύνεται κατάλληλα, ώστε να εξυπηρετήσει ένα ή δυο άτομα. Η είσοδος πρέπει να βρίσκεται αντίθετα προς τον άνεμο και να κλειστεί για καλύτερη μόνωση (με χιόνι, κλαδιά ή το σακίδιο μέσα σε πλαστική σακούλα). Επίσης δυο ανοίγματα στην οροφή εξασφαλίζουν τον εξαερισμό του εσωτερικού.\nΣχήμα. Χιονότρυπα με οροφή από παγόπλακες\nΟι χιονοσπηλιές είναι ιδανικά καταφύγια για παρατεταμένη διαμονή σε συνθήκες χιονιού. Παρέχουν μεγαλύτερη μόνωση, προστασία και άνεση από μια ανεμοδαρμένη σκηνή διατηρώντας, ανεξάρτητα των εξωτερικών συνθηκών, μια σταθερή θερμοκρασία γύρω στους 0 με 2 βαθμούς Κελσίου (τη στιγμή που στο εσωτερικό μιας σκηνής η θερμοκρασία είναι στην καλύτερη περίπτωση 5,5 βαθμούς C πάνω από την εξωτερική).\nΗ κατασκευή μιας χιονοσπηλιάς γίνεται με ένα φτυάρι χιονιού ή με οποιοδήποτε άλλο μέσο είναι διαθέσιμο για σκάψιμο. Μπορείτε να έχετε ανοίξει τρύπες στην επιφάνεια του φτυαριού, προκειμένου να γίνει ελαφρύτερο, δίχως να θυσιαστεί η ικανότητα σκαψίματος.\nΗ διάνοιξη μιας βέλτιστης χιονοσπηλιάς για τέσσερα άτομα απαιτεί πολύ χρόνο (δυο ή τρεις ώρες), όταν χρησιμοποιούνται δύο φτυάρια. Εάν όμως υπάρχει η ανάλογη εμπειρία, μισή ώρα είναι αρκετή για ένα καταφύγιο δύο ατόμων με την ελάχιστη δυνατή χωρητικότητα.\nΣχήμα. Τυπική χιονοσπηλιά\nΠριν ξεκινήσετε την κατασκευή της χιονοσπηλιάς, εξετάστε εμφανείς κινδύνους χιονοστιβάδων, καθώς και την πιθανότητα να κλείσει ο αέρας το άνοιγμα με χιόνι και να σας σφραγίσει μέσα. Κατάλληλη τοποθεσία είναι μια σχετικά απότομη πλαγιά (κλίση 30-40) με επαρκές πάχος χιονιού (τουλάχιστον 1,5 μέτρο), ώστε να μην αποκαλυφθεί το έδαφος προτού διανοιχτεί το συνολικό βάθος της σπηλιάς. Καθώς δουλεύετε, προσπαθήστε να κρατηθείτε στεγνοί. Περιοριστείτε σε μέτριους ρυθμούς σκαψίματος για να αποφύγετε την υπερβολική εφίδρωση και το πάγωμα. Να εναλλάσσεστε συχνά με τους συντρόφους σας.\n· Σκάψτε αρχικά μια τρύπα σχήματος Τ μέσα από την οποία θα προχωρήσετε σιγά -σιγά προς τα μέσα διαμορφώνοντας τον κύριο χώρο της σπηλιάς. Οι διαστάσεις της σπηλιάς πρέπει να είναι περίπου 1,5 μέτρο βάθος, 2 μέτρα πλάτος και 1 μέτρο ύψος, μέγεθος βολικό για δύο ανθρώπους.\n· Όταν τελειώσετε τη βασική διάνοιξη κλείστε με μπλοκ χιονιού το άνω μέρος του Τ. της αρχικής τρύπας και αφήστε το κάτω μέρος για είσοδο στο καταφύγιο.. Προνοήστε από την αρχή ώστε η είσοδος να είναι χαμηλότερα από το επίπεδο του δαπέδου της σπηλιάς. Μ’ αυτόν τον τρόπο δεν εισέρχονται στη σπηλιά εξωτερικά κρύα ρεύματα αέρα, ενώ ο ζεστός αέρας του εσωτερικού κρατιέται μέσα.\n· Η οροφή πρέπει να γίνει κατά το δυνατό θολωτή για να είναι πιο ανθεκτική και να βουλιάζει λιγότερο. Το πάχος του χιονιού πάνω από την οροφή πρέπει να είναι τουλάχιστον 30 εκατοστά ώστε να εξασφαλιστεί η αντοχή της. Εξομαλύνετε τυχόν προεξοχές, ώστε η επιφάνεια της οροφής να γίνει λεία και το χιόνι που λιώνει από τη θερμότητα να κυλά πάνω στα πλευρικά τοιχώματα. Σκάψτε ένα μικρό αυλάκι στη βάση του εσωτερικού τοίχου για να αποχετεύεται έξω το νερό. Ανοίξτε στην οροφή δυο τρύπες για εξαερισμό.\n· Τοποθετείστε στο δάπεδο μια αλουμινοκουβέρτα ή κάτι άλλο αδιάβροχο, ώστε να πετύχετε καλύτερη μόνωση και ν’ αποφεύγετε να μουσκέψει ο ρουχισμός και ο εξοπλισμός. Ανάψτε ένα κερί σα θερμαντικό μέσο (μπορεί από μόνο του να κρατήσει τη θερμοκρασία στον 1 C). Σημαδέψτε την περιοχή γύρω από τη σπηλιά, έτσι ώστε να γίνει εμφανής η ύπαρξή της και να μη περπατήσει κανείς στην οροφή της.\n· Προσαρμόστε τη χιονοσπηλιά στις ανάγκες της διαμονής σας με μόνο περιορισμό το χρόνο και την ενέργεια που θα αφιερώσετε. Μικρές κρύπτες μπορούν να σκαφτούν στους τοίχους προκειμένου να αποθηκεύσετε τα μποτάκια, τα σκεύη μαγειρικής, το καμινέτο και οτιδήποτε άλλο. Στο Σχήμα 5 παρουσιάζονται όλα τα χαρακτηριστικά μιας τυπικής χιονοσπηλιάς.\nΤα ιγκλού αποτελούν εναλλακτική λύση όταν οι συνθήκες δεν επιτρέπουν την κατασκευή άλλου χιονοκαταφυγίου, αλλά απαιτούν ιδιαίτερη τεχνική και σχεδόν διπλάσιο χρόνο για να χτιστούν σε σχέση με τις χιονότρυπες και τις χιονοσπηλιές.\nΤο παραδοσιακό θολωτό ιγκλού κατασκευάζεται από παγότουβλα, που χτίζονται σπειρωτά από τη βάση προς την κορφή. Η κατασκευή δεν εξαρτάται τόσο από το βάθος του χιονιού, αλλά από τη σωστή σύσταση χιονιού για την παρασκευή του χιονότουβλου. Τα εργαλεία που απατούνται είναι φτυάρι και πριόνι χιονιού.\nΤο υγρό συμπυκνωμένο χιόνι, δίνει τούβλα που κολλούν και παραμένουν στη θέση τους. Είναι όμως βαριά και δύσκολα στο χειρισμό τους. Το χιόνι που συμπυκνώνεται από τον αέρα είναι πιο κατάλληλο και εύκολο στο χτίσιμο. Εάν το χιόνι δεν είναι μαλακό, πιέστε το προς τα κάτω και αφήστε το να στερεοποιηθεί για λίγο πριν αρχίσετε να διαμορφώνετε τα χιονότουβλα. Το κάθε τούβλο πρέπει να έχει διαστάσεις περίπου 80 x 40 x 40 εκατοστά. Χρησιμοποιείστε μικρότερα τούβλα εάν το χιόνι είναι φτωχό ή βαρύ, αλλά τότε η κατασκευή του ιγκλού θα πάρει περισσότερο χρόνο.\nΓια το χτίσιμο ξεκινήστε με το μονοπλόκ της βάσης. Υπολογίστε μια εσωτερική διάμετρο 3 μέτρων για τη βάση του ιγκλού, ώστε να φιλοξενηθούν άνετα τέσσερα άτομα. Τοποθετείστε τα πρώτα τούβλα και κόψτε τα υπό γωνία για να συνεχίσετε το χτίσιμο ανεβαίνοντας σπειροειδώς στην αμέσως επόμενη σειρά. Δώστε στο τοίχωμα κλίση προς τα μέσα, από την πρώτη κιόλας σειρά τούβλων, ώστε να δημιουργηθεί σπείρωση που προοδευτικά να μικραίνει προς τα πάνω. Προσοχή μην σας ξεφύγει σε ύψος το ιγκλού γιατί θα δυσκολευτείτε στη διαμόρφωση της οροφής.\nΈνα άτομο εργάζεται στο εσωτερικό του ιγκλού, μορφοποιώντας, τοποθετώντας και αρμολογώντας τα τούβλα. Οι υπόλοιποι εργάζονται έξω κόβοντας και κουβαλώντας τούβλα και αρμολογώντας τον εξωτερικό τοίχο. Αφού φτιαχτεί και η κορφή του ιγκλού, διευρύνετε τον εσωτερικό χώρο και φτιάξτε μια αψιδωτή είσοδο. Όπως και στην περίπτωση της χιονοσπηλιάς, το επίπεδο του δαπέδου του ιγκλού πρέπει να βρίσκεται ψηλότερα από το επίπεδο της εισόδου του. Επίσης απαιτείται καλός αερισμός.\nΠηγή: Σημειώσεις Ορειβασίας 2000, Άρης Θεοδωρόπουλος\nΔιαβάστε ακόμη:Προστασία από το κρύο\nΑναρτήθηκε από Φτιάχνω μόνος μου στις 1/31/2014\nΑνώνυμος 1/31/2014 04:55:00 μ.μ.\nΠολύ καλό άρθρο συγχαρητήρια!!\nΑνώνυμος 2/01/2014 12:07:00 μ.μ.\nΚαλημέρα και καλό μήνα. Ωραία δουλειά.Μπράβο.


Ubuntu Unity – The evolution – NickTux\nUbuntu Unity – The evolution\nNickTux\tΑπόψεις,Linux,Ubuntu\t 04/09/2013 25/02/2017 1 Minute\nΠάνε περίπου τρία χρόνια από τότε που το περιβάλλον εργασίας Unity ενσωματώθηκε στο Ubuntu OS για τα καλά. Μέχρι και την έκδοση 10.10 το Ubuntu ακολουθούσε τις εξελίξεις του Gnome (2 τότε). Βέβαια και από την 10.10 είχε γίνει μια πρώτη παρουσίαση του Unity στην έκδοση για netbook που υπήρχε τότε. Τότε ήταν ξεχωριστή η έκδοση netbook edition.\nΑπό την 11.04 το είδαμε ως ένα εναλλακτικό περιβάλλον εργασίας στην οθόνη σύνδεσης και από την 11.10 ως το κύριο περιβάλλον εργασίας.\nΈνα τέτοιο project (3ων ετών περίπου) θεωρείται νέο project ακόμη (αν λάβουμε υπόψιν μας τους δεινόσαυρους που ακούν στα ονόματα X, gnome..κλπ)\nΑν η Canonical δεν αποφάσιζε να πορευθεί στον δικό της δρόμο, πιθανότατα το κυρίως γραφικό περιβάλλον του Ubuntu θα ήταν το Gnome-shell.\nΤο Unity στην αρχή το ανέπτυσσαν δυο διαφορετικές ομάδες. Η μια συντηρούσε το 3D και η άλλη το 2D. Το 3D γράφτηκε με βάση τον Compiz και ένα γραφικό εργαλείο που δημιουργήθηκε ονόματι NUX, ενώ το 2D metacity και γραμμένο σε QT/QML απευθυνόταν σε μηχανήματα χαμηλότερης απόδοσης (που δεν υποστήριζαν 3D γραφικά). Στον Dash μπορούσες να ψάξεις για αρχεία και εφαρμογές στον υπολογιστή σου (local).\nΗ μετάβαση έγινε, ολοκληρώθηκε και η εξέλιξη συνεχίστηκε όπως και συνεχίζεται μέχρι σήμερα. Πλέον έχουμε περάσει αισίως στην έκδοση Unity 7 με μια πλειάδα νέων χαρακτηριστικών όπως ο HUD, Ο Dash να ψάχνει σχεδόν παντού, (δεκάδες lenses είναι διαθέσιμα) και ο Launcher αριστερά να έχει γίνει πιο διαδραστικός απ’ ότι παλιότερα. Βασισμένο πλέον σε QT/QML πιστεύουν πως θα κάνει την συνένωση (global desktop environment) πιο εύκολη. Το Unity 2D πλέον έχει καταργηθεί. Υπάρχει μόνον στην έκδοση 12.04 LTS.\nΒασικοί στόχοι της Canonical όταν δημιουργούσε το περιβάλλον Unity, ήταν το User-Friendly (ή Usability) και πιθανών (από τότε – 3 χρόνια πρίν) είχε στο μυαλό της την μετάβαση στις mobile συσκευές και ένα περιβάλλον Global για όλα. Mobile,TV,Desktop,Laptop…κλπ.\nΆλλο ένα πράγμα που είχε και έχει ακόμη στο μυαλό της είναι το λεγόμενο branding. Αυτό δικαιολογεί το γεγονός πως ο Launcher αριστερά δεν μετακινείται. (παρ’ όλες τις διαμαρτυρίες της κοινότητας). Με απλά λόγια, branding= βλέπω έναν υπολογιστή από μακριά και καταλαβαίνω ότι τρέχει Ubuntu.\nUnity 8 – Το μέλλον\nΤι μας επιφυλάσσει το μέλλον όμως για το Unity , το οποίο επηρεάζει ολόκληρη την εξέλιξη του Ubuntu ;\nΛάβετε υπόψιν σαν πως πλέον οι προτεραιότητες στην ανάπτυξη του λογισμικού Ubuntu έχουν αλλάξει. Κύρια προτεραιότητα πλέον είναι το Mobile. Όλα τα υπόλοιπα ακολουθούν. Ναι, αυτή είναι η αλήθεια. Αναπτύσσουμε εφαρμογές και γραφικό περιβάλλον για το Ubuntu Mobile και έπειτα προσπαθούμε να το ενσωματώσουμε (με όσο λιγότερα προβλήματα γίνεται) στο Desktop…κλπ.\nΤο Unity 8 πιθανών θα το δούμε σε πλήρη λειτουργία και ενσωματωμένο στην 14.10 ή σε κάποιο point release της 14.04. Υπάρχει βέβαια ένα preview αν θέλετε να το δείτε από την 13.10 (αυτή τη στιγμή είναι σε ανάπτυξη). Τρέξτε σε ένα τερματικό\nκαι μετά τρέξτε το με\nΤο Unity 8 το οποίο θα τρέχει στον Mir (που είναι σχεδόν έτοιμος) θα αλλάζει αναλόγως σε τι συσκευή τρέχει. Θα έχει άλλη μορφή σε Tablet-laptop, άλλη σε Desktop και άλλη σε mobile συσκευές. Ωστόσο θα είναι ακριβώς το ίδιο περιβάλλον και δεν θα δυσκολεύει έναν χρήστη να το χρησιμοποιήσει παντού-ταυτόχρονα.\nΤο Unity 8 είναι έτοιμο για mobile – tablet συσκευές. Εφαρμογές έχουν ήδη γραφτεί και συνεχίζουν να γράφονται. Στόχος τώρα είναι η όσο πιο ανώδυνη μετάβαση στο Desktop και μια πλήρη συμβατότητα εφαρμογών Mobile – Tablet – Desktop. Γι’ αυτό και θα δείτε ένα νέο σύστημα εγκατάστασης εφαρμογών ονόματι Click Packages. Ένα απλοποιημένο σύστημα εγκατάστασης εφαρμογών που θα επιτρέπει την εγκατάσταση (με τον ίδιο τρόπο) εφαρμογών σε Mobile-Tablet-Desktop.\nΝαι, κι εγώ ως χρήστης Desktop-Laptop αισθάνομαι κάπως «παραμελημένος» ; που ακολουθώ τις εξελίξεις του Ubuntu Touch. Που αυτό πλέον έχει γίνει η μεγάλη προτεραιότητα. Ωστόσο, εκτός του ότι οι εξελίξεις πιέζουν (mobile-tablet = μέλλον) δεν νομίζω η Canonical να αφήσει δυσαρεστημένους περίπου 20 εκατομμύρια χρήστες παγκοσμίως, τους οποίους φυσικά τους απέκτησε μέσω του Desktop.\nΕξάλλου το Ubuntu Touch είναι ένας τρόπος για να αποκτήσει το Ubuntu (Linux κατ’ επέκταση) μεγαλύτερο μερίδιο στην αγορά και πιο εύκολα απ’ ότι στο Desktop.\nΔημοσιεύτηκε 04/09/2013 25/02/2017\nPrevious Post Ubuntu 64bit by default on the download pages\nNext Post Dell launching Ubuntu in China (over 1000+ stores)


Σας ενημερώνουμε ότι, μετά από πολλές προσπάθειες του Βουλευτή Ξενοφώντα Ν. Βεργίνη προς το Υπουργείο Περιβάλλοντος, Χωροταξίας και Δημοσίων Έργων, εγκρίθηκε η διάθεση τεσσάρων (4) προκατασκευασμένων αιθουσών για να στεγαστούν τα περιφερειακά ιατρεία στα χωριά Άγιος Νικήτας, Κομηλιό, Πλατύστομα και Κατούνα. Η εγκατάσταση των αιθουσών θα γίνει σύντομα.\nΠαρακαλούμε να δημοσιευτεί στην έγκριτη εφημερίδα σας. (Αύριο, ημέρα Τετάρτη, ενδεχομένως να σας αποσταλεί φωτογραφία του συγκεκριμένου τύπου προκατασκευασμένης αίθουσας).\nΠαρουσία σε εκδήλωση της Παγκόσμιας Αδελφότητας για τον Ελληνισμό και την Ορθοδοξία\nΣας πληροφορούμε ότι ο Βουλευτής κ. Ξενοφώντας Βεργίνης παρευρέθη ως επίσημος ομιλητής, σε εκδήλωση που οργάνωσε η «Παγκόσμια Αδελφότητα για τον Ελληνισμό και την Ορθοδοξία», με θέμα «Οι Έλληνες ευεργέτες θεματοφύλακες της ελληνικής παράδοσης» και η οποία έλαβε χώρα την Κυριακή 14 Ιανουαρίου στην αίθουσα της Παλαιάς Βουλής στην Αθήνα.\nΜικρά αποσπάσματα της σημαντικής ομιλίας του κ. Βεργίνη σας παραθέτουμε με τη θερμή παράκληση όπως καταχωρηθούν στην έγκριτη εφημερίδα σας.\nΟι Έλληνες ευεργέτες θα μπορούσαν κάλλιστα να χαρακτηρισθούν ως θεματοφύλακες της ελληνικής παράδοσης αλλά και του πολιτισμού. Η χρηματοδότηση της κατασκευής σχολείων και πανεπιστήμιων, βιβλιοθηκών αλλά και η χορήγηση υποτροφιών συντέλεσαν τα μέγιστα στην προώθηση της «ελληνικότητας», ιδιαίτερα σε περιόδους κρίσιμες για το έθνος. Οι δωρεές τους σκοπό είχαν να εξασφαλίσουν τη συνέχεια του ελληνικού πολιτισμού, ενός πολιτισμού με ιστορία χιλιάδων χρόνων και να εμβαπτίσουν τις νεότερες γενιές σε αυτόν. Μη ξεχνάμε άλλωστε ότι και η αναβίωση των Ολυμπιακών Αγώνων στα νεότερα χρόνια οφείλεται κατά πολύ στις προσπάθειες ανθρώπων που σήμερα εντάσσονται στους εθνικούς ευεργέτες».\n«Όλα τα σπουδαία έργα που χρηματοδοτήθηκαν από αυτούς τους ανθρώπους σήμερα εξακολουθούν να υπηρετούν την ανάδειξη και την προαγωγή του πολιτισμού, αποτελώντας τονωτική ένεση για τη διαφύλαξη και προστασία της ελληνικής παράδοσης. Η Εθνική Βιβλιοθήκη για παράδειγμα, φιλοξενεί 2.000.000 τόμους ανάμεσά τους σπάνια βιβλία, χειρόγραφα, αρχεία. Υπάρχουν υποτροφίες και κληροδοτήματα, που καθιερώθηκαν από χορηγίες ευεργετών και που χρηματοδοτούν τη φοίτηση σε προγράμματα ελληνικών σπουδών, σε πανεπιστήμια της Ελλάδας αλλά και του εξωτερικού».\n«Τελειώνοντας, τονίζω για μια ακόμη φορά ότι η συνολική προσφορά των εθνικών μας ευεργετών δε μπορεί παρά να συγκινεί το σύγχρονο Έλληνα και να καθιστά τους εθνικούς ευεργέτες άξιους ευγνωμοσύνης από όλους».


Εστιάζω στα χαρακτηριστικά μου και τα υποστηρίζω - ΑΓΓΕΛΙΚΗ ΜΠΟΛΟΥΔΑΚΗ\nΕμπιστεύομαι τη σκέψη μου και εστιάζω εκεί που επιθυμώ\nΑγαπάς ό,τι έχεις μέσα σου\nΕστιάζω στα χαρακτηριστικά μου και τα υποστηρίζω\nΔημοσιεύτηκε από Aγγελική Μπολουδάκη στις 16 Μαρτίου 2018\nΑν ως παιδιά, τα ιδιαίτερα σας χαρακτηριστικά δεν αναγνωρίστηκαν, δυσκολεύετε να τα εκτιμήσετε. Αμφιβάλλετε για σας, για τις ικανότητές σας.\nΣας είναι πιο εύκολο να τα αμφισβητείτε, να εμπλέκεστε σε σχέσεις ή σε καταστάσεις όπου αυτά υποτιμώνται, από το να νιώθετε σίγουροι για αυτά.\nΌσο δεν έρχεστε σε επαφή με την αλήθειά σας και με ό,τι σας χαρακτηρίζει, σχετίζεστε με ανθρώπους όπου αυτά είτε απαξιώνονται είτε υπονομεύονται. Αυτοί οι άνθρωποι υποτιμούν κι οι ίδιοι την δική του αξία, οπότε στην σκέψη ότι εσείς θα ανατρέψετε αυτό το ψευδές σκηνικό μέσα τους αντιδρούν, προστατεύοντας τον τρόπο που έχουν συνηθίσει να σκέφτονται. Εσείς ελκύεστε από εκείνους γιατί έχετε συνηθίσει να αμφιβάλλετε για την αξία σας, οπότε καθετί που κάνει την σκέψη σας να αναλώνεται και να γεμίζετε αμφιβολίες αποτελεί έλξη για σας.\nΠως θα συναντηθείτε με την αλήθειά σας; Πως θα αισθανθείτε σίγουρος -η για σας ώστε να υποστηρίζετε την αξία σας και να μην εμπλέκεστε σε καταστάσεις όπου αυτή υποτιμάται;\nΚαθετί που θαυμάζετε είναι και δικό σας χαρακτηριστικό. Ακόμα κι αν σας φοβίζει ή σας βγαίνει μια ανάγκη από φόβο να το υποτιμήσετε. Καθετί δυναμικό, εξελικτικό, ζωογόνο, που έχει κάτι καλό μέσα του και σας ενδιαφέρει, είναι και δική σας επιθυμία.\nΌσο έρχεστε σε επαφή με τα δικά σας χαρακτηριστικά και τα υποστηρίζετε, δεν αφήνετε τίποτε άλλο να σας επηρεάσει. Οι άνθρωποι που βλέπουν σε σας κάτι άλλο, προβολές ή μεταθέσεις του εαυτού τους, δεν ασκούν επιρροή στα συναισθήματα σας. Δεν θυμώνετε, δεν στενοχωριέστε γιατί δεν εμπλέκεστε. Σας ενδιαφέρει αυτό που πιστεύετε εσείς για τον εαυτό σας και εστιάζεστε στο πως θα γίνετε καλύτερος –η σε αυτό.